Ο ρόλος του ΦΑ της Αν. Μεσογείου για την Ευρωπαϊκή Ενεργειακή Ασφάλεια και η Βέλτιστη Εξαγωγική Επιλογή για την Κύπρο (1)\nΠαναγιώτης Τήλλυρος 10/05/2017 10:30\n1. Οι εκτιμήσεις των ενεργειακών πόρων της Ανατολικής Μεσογείου και η σημασία τους για την ενεργειακή ασφάλεια της Ευρώπης\nΕκτός από τις παραδοσιακές πηγές εφοδιασμού με φυσικό αέριο από τη Ρωσία, τη Νορβηγία και τη Βόρειο Αφρική, η Ευρώπη αναζητά νέες προμήθειες μέσω του «νότιου διαδρόμου» που περιλαμβάνει τον «τέταρτο διάδρομο» στην Κασπία (Αζερμπαϊτζάν και πιθανώς το Τουρκμενιστάν) και τον «πέμπτο διάδρομο» στην Ανατολική Μεσόγειο. Σύμφωνα με επίσημη ιστοσελίδα της Ευρωπαϊκής Ένωσης (ΕΕ), η ΕΕ σκοπεύει να εισαγάγει αρχικά 10 ΔΚΜ αερίου ετησίως όταν ο νέος διάδρομος ανοίξει το 2019-2020, που προβλέπονται να αυξηθούν σε 80 με 100 ΔΚΜ ετησίως στο μέλλον.\nΟι φυσικοί πόροι της Κασπίας δεν επαρκούν για τη διαφοροποίηση του ευρωπαϊκού εφοδιασμού με φυσικό αέριο. Επιπλέον, η μεταφορά φυσικού αερίου μέσω του αγωγού TANAP, διά μέσου της επισφαλούς τουρκικής επικράτειας, όπου το δίκτυο αγωγών έχει υποστεί επανειλημμένες επιθέσεις προκαλώντας σοβαρές διακοπές, συνεπάγεται σοβαρούς κινδύνους για τη διαμετακόμιση. Αν το φυσικό αέριο της Ανατολικής Μεσογείου μεταφερόταν επίσης μέσω της Τουρκίας, η ασφάλεια διαμετακόμισης θα πληττόταν αρνητικά, όπως απέδειξαν οι κρίσεις διαμετακόμισης ρωσικού φυσικού αερίου μέσω Ουκρανίας το 2006 και το 2009. Ένα άλλο ζήτημα είναι κατά πόσον συμφέρει στην ΕΕ η αρπαγή και των φυσικών πόρων της Ανατολικής Μεσογείου από την Τουρκία για σκοπούς ανεξαρτητοποίησης από τη Ρωσία ή αν η ΕΕ θέλει αυτό το πλεονέκτημα για τον εαυτό της.\n2. Η Βέλτιστη Εξαγωγική Επιλογή για το Φυσικό Αέριο της Κύπρου: Μονάδα ΥΦΑ και οφέλη από την ανάπτυξη του Τομέα Ενέργειας για την οικονομία\nΔεδομένου του ενεργειακού δυναμικού της Ανατολικής Μεσογείου, η Κύπρος μπορεί να διαδραματίσει κεντρικό ρόλο στην ενίσχυση της ασφάλειας του ενεργειακού εφοδιασμού και διαμετακόμισης της ΕΕ. Πρώτον, όπως αναλύθηκε παραπάνω, θα ήταν σοφό η ΕΕ να έχει ξεχωριστές διαδρομές για τον τέταρτο και πέμπτο διάδρομο. Δεύτερον, η εξάρτηση από αγωγούς πρέπει να αποφεύγεται. Οι αγωγοί καθιστούν τον εξαγωγέα όμηρο του εισαγωγέα ενώ παρέχουν στις ενδιάμεσες χώρες διέλευσης υπερβολική εξουσία σε βάρος και των δύο. Οι γεωπολιτικές εξελίξεις μπορεί να είναι τόσο ρευστές όσο το φυσικό αέριο και μια εξαρτώμενη χώρα μάλλον θα μετανιώσει μια τέτοια μακροπρόθεσμη δέσμευση.\nΑυτός είναι ο λόγος για τον οποίο ένας Τερματικός Σταθμός ΥΦΑ στο Βασιλικό στην Κύπρο θα εξυπηρετούσε τα συμφέροντα τόσο της ΕΕ όσο και της ίδιας της Δημοκρατίας, αφού αποτελεί τη βέλτιστη επιλογή εκμετάλλευσης και εξαγωγής του φυσικού της αερίου. Μια Μονάδα ΥΦΑ με έδρα την Κύπρο είναι ο πρώτιστος, αν όχι ο μόνος τρόπος επίτευξης συγκεκριμένων στόχων σχετικά με το ενεργειακό μέλλον της χώρας και την τροχιά ανάπτυξης της οικονομίας. Αυτό έχει καταστεί ακόμη πιο επιτακτικό ύστερα από το παράνομο τραπεζικό κούρεμα (2) σε βάρος των καταθετών, κατόχων αξιογράφων και μετόχων που επέβαλε το Eurogroup στις 25.3.2013, το οποίο κατέστρεψε το οικονομικό μοντέλο της χώρας.\nΗ ανάπτυξη του ενεργειακού τομέα με βάση τον Σταθμό ΥΦΑ και οι πολλαπλασιαστικές επιπτώσεις από την υλοποίηση της απαιτούμενης υποδομής συνιστούν πράγματι βασικά στοιχεία για το οικονομικό μέλλον της Κύπρου για πολλούς λόγους. Ένας δυναμικός ενεργειακός τομέας θα παράξει θέσεις εργασίας σε ολόκληρη την αλυσίδα αξίας της βιομηχανίας και θα συμβάλει στην ανάπτυξη της τεχνογνωσίας, της εφαρμοσμένης έρευνας και της καινοτομίας. Πρόσθετα, θα δημιουργήσει διατομεακές συνέργειες και οικονομίες κλίμακας. Η ταχύτερη δυνατή εισαγωγή φυσικού αερίου στον τομέα του μετασχηματισμού ηλεκτρικής ενέργειας αποτελεί μια από τις σημαντικότερες προτεραιότητες με μεγάλες μικροοικονομικές και μακροοικονομικές επιδράσεις. Το κόστος παραγωγής ηλεκτρικής ενέργειας θα μειωθεί σημαντικά με εμφανή οφέλη τόσο για τα νοικοκυριά όσο και για τους βιομηχανικούς χρήστες. Αυτό θα εξασκήσει πτωτική πίεση στον πληθωρισμό και θα καταστήσει την οικονομία και τις επιχειρήσεις πιο ανταγωνιστικές. Επίσης, η υποκατάσταση του πετρελαίου και οι εξαγωγές ΥΦΑ θα διορθώσουν χρόνιες μακροοικονομικές ανισορροπίες, όπως τα ελλείμματα του εμπορικού ισοζυγίου και του ισοζυγίου τρεχουσών συναλλαγών. Επιπλέον, αν η Κύπρος καταστεί ενεργειακό κέντρο/κόμβος θα αποκτήσει ουσιαστικά στρατηγικά πλεονεκτήματα και γεωπολιτική μόχλευση επιρροής, που θα καθιστούσαν δικαιότερη μια λύση του Κυπριακού.\nΥπό το πρίσμα των προαναφερθέντων, είναι πλήρως δικαιολογημένο ένα Τερματικό ΥΦΑ δύο συστοιχιών, εφόσον εξευρεθούν τουλάχιστον 10 ΤΚΠ αποδεδειγμένα αποθέματα, συμπεριλαμβανομένων των υφιστάμενων 4,5 ΤΚΠ / 127 ΔΚΜ αποθεμάτων της Αφροδίτης (Τεμάχιο 12 στην Αποκλειστική Οικονομική Ζώνη / ΑΟΖ της Κύπρου). Το ΥΦΑ προσφέρει μέγιστη ευελιξία και μηδενικό κίνδυνο διαμετακόμισης, ενώ ενισχύει τη δυνατότητα επιλογής αγορών και διαπραγμάτευσης της τιμής. Αρκετές ερευνητικές διατρήσεις προγραμματίζονται το 2017-2018 από τις Διεθνείς Εταιρείες Πετρελαίου (Exxon Mobil, ENI και Total) και ανεξάρτητες εταιρείες που λειτουργούν στην κυπριακή ΑΟΖ. Η πιθανότητα επιτυχίας θεωρείται σημαντική σύμφωνα με το αναθεωρημένο μοντέλο εξερεύνησης ανθρακικών πετρωμάτων το οποίο βασίζεται στην ανακάλυψη του zohr, που υπήρξε καταλύτης ‘‘αλλαγής παιχνιδιού’’. Η μελλοντική δυναμικότητα υγροποίησης μπορεί να επεκταθεί σύμφωνα με τις ανακαλύψεις φυσικού αερίου, τη συνεργασία μεταξύ των εμπλεκόμενων εταιρειών, τις χώρες της Ανατολικής Μεσογείου που θα συμμετάσχουν (Λίβανος, Συρία, Ισραήλ), άλλους δυνητικούς επενδυτές και φυσικά την ευρωπαϊκή και παγκόσμια ζήτηση.\n3. Περιφερειακή συνεργασία στην Ανατολική Μεσόγειο\nΤο φυσικό αέριο της Ανατολικής Μεσογείου αποτελεί ένα βιώσιμο, ασφαλή και ανεξάρτητο εναλλακτικό διάδρομο για τις ανάγκες ζήτησης και διαφοροποίησης της Ευρώπης. Στην πραγματικότητα, οι στόχοι της Κύπρου είναι σύμφωνοι με τις κύριες διαστάσεις της στρατηγικής της ΕΕ για την Ενεργειακή Ένωση. Η Κύπρος μπορεί να χρησιμεύσει ως ο άξονας και ο εμπορικός κόμβος που θα ενισχύσει την εταιρική σχέση στον τομέα της ενέργειας μεταξύ των χωρών της ΝΑ Ευρώπης και της Ανατολικής Μεσογείου, έτσι ώστε να συμβάλει στην επίτευξη των στόχων της Ενεργειακής Ένωσης. Η ανάπτυξη ενός Μεσογειακού κόμβου (hub), με περιφερειακές προμήθειες και εξαγωγές από ένα Σταθμό ΥΦΑ με έδρα την Κύπρο, θα μειώσει την εξάρτηση της ΕΕ από συγκεκριμένους προμηθευτές ενέργειας, διαδρομές και καύσιμα και θα συμβάλει σημαντικά στην ικανοποίηση των ενεργειακών αναγκών της Ευρώπης και στους στόχους ενεργειακής ασφάλειας. Επιπλέον, η εξερεύνηση και η ανάπτυξη των αποθεμάτων φυσικού αερίου στην Ανατολική Μεσόγειο αποτελούν εξαιρετική ευκαιρία για περιφερειακή συνεργασία και συμβολή στην πολιτική σταθερότητα, ειρήνη και οικονομική ανάπτυξη της περιοχής.\nΓράφει ο Παναγιώτης Τήλλυρος\nMinistry of Finance, 1439, Nicosia - Cyprus.\nE-mail: ptilliros@mof.gov.cy, ptilliros@gmail.com\n1. Για λεπτομερή ανάλυση του θέματος δείτε το Δοκίμιο του Συγγραφέα στην Αγγλική στην ιστοσελίδα: https://www.greekenergyforum.com/publications/studies/2017/the-role-of-east-med-gas-in-the-european-energy-security-and-the-best-cyprus-gas-monetization-option\n2. Για λεπτομερή ανάλυση του θέματος δείτε τη Μελέτη του Συγγραφέα στην Αγγλική με τίτλο: «Causes and impact of the MOUs on the economies of Cyprus, Greece and Portugal» στην ιστοσελίδα:\nhttp://www.cceia.unic.ac.cy/images/policypapers/policy%20paper_7-2015.pdf και στην ιστοσελίδα:


Δεύτερη συνεχόμενη νίκη για τον Pecco Bagnaia στο Σαν Μαρίνο - Η Βραδυνή\nΜόλις μία εβδομάδα μετά την πρώτη νίκη στην καριέρα του, ο Francesco-Pecco-Bagnaia με την Ducati Desmosedici GP 21, επανέλαβε τον θρίαμβό του, αυτή τη φορά στο Grand Prix του Σαν Μαρίνο, στην πίστα Misano World Circuit Marco Simoncelli.\nΣύμπτωση που επαναλαμβάνεται παύει να είναι σύμπτωση, με τον 24χρονο Ιταλό αναβάτη της Ducati να κυριαρχεί και πάλι σε όλο το αγωνιστικό τριήμερο.\nO Pecco Bagnaia ξεκίνησε από την 1η θέση της σειράς εκκίνησης, 51η pole position στην ιστορία της μάρκας από το Borgo Panigale, στο MotoGP.\nΔεν έχασε στιγμή την πρωτοπορία, έχοντας κτίσει από τους πρώτους γύρους μια διαφορά ασφαλείας. Η υπεροχή της Ducati Desmosedici GP 21 σε τελική ταχύτητα ήταν εμφανής, δίνοντας στον Ιταλό πλεονέκτημα, στις μόλις δύο και σχετικά κοντές ευθείες της πίστας, που όμως αποδεικνυόταν αρκετό.\nΌταν προς το τέλος ο Bagnaia πιέστηκε – όπως και στον προηγούμενο αγώνα – έντονα, αυτή τη φορά από τον πρωτοπόρο της βαθμολογίας Quartararo, έδειξε το αναγκαίο «μέταλλο» που του επέτρεψε να διατηρηθεί στην 1η θέση και να τερματίσει τελικά ελάχιστα μπροστά από τον αντίπαλό του.\nΟ έτερος αναβάτης της ομάδας, ο Αυστραλός Jack Miller, για άλλη μια φορά στην εκκίνηση δίπλα από τον Bagnaia, στη 2η θέση, τερμάτισε τελικά πέμπτος.\nΜία ταλάντωση στο πίσω μέρος της μοτοσυκλέτας του, που εμφανίστηκε στο δεύτερο μισό του αγώνα, δεν του επέτρεψε να διεκδικήσει κάτι καλύτερο.\nΜετά και τον 14ο αγώνα της σεζόν, η Ducati παραμένει στην 1η θέση στην κατάταξη των κατασκευαστών, ενώ στο αντίστοιχο πρωτάθλημα των ομάδων, η Ducati Lenovo Team είναι δεύτερη.\nΣτο πρωτάθλημα των αναβατών, ο Pecco Bagnaia παραμένει στη 2η θέση, πίσω από τον Quartararo, ενώ ο Miller είναι στην 5η θέση.\nΕτικέτες: desmocedici, Ducati, moto, Moto GP, motorbike, motorsport, Pecco Bagnaia, san marino, αγώνες, μοτοσικλετα, μοτοσυκλέτα, Σαν Μαρίνο


Ο Κ. Καραμανλής στο Βελλίδειο - Τι δεν έδειξαν οι κάμερες\nΟκτώβριος 23, 2019 11:22 μμ\nΟ Κ. Καραμανλής στο Βελλίδειο – Τι δεν έδειξαν οι κάμερες\nOn Ιούνιος 27, 2019 12:00 μμ\nΟ Συγκλητικός σχολιάζει και αποκαλύπτει…\nΜε αγκαλιές, φιλιά, επιφωνήματα νίκης, εκφράσεις λατρείας, αλλά και με… σπρωξίδια υποδέχθηκαν τον Κώστα Καραμανλή χθες το απόγευμα στο Βελλίδειο χιλιάδες φίλες και φίλοι της ΝΔ. Όλοι ήθελαν να αγκαλιάσουν τον πρώην πρωθυπουργό και για να φτάσουν κοντά του έριχναν μέχρι και αγκωνιές! Καράτε κιντ γίναμε!\nΗ παρουσίαση των υποψηφίων της ΝΔ στην Α΄ και Β΄ Θεσσαλονίκης έγινε γιορτή με επίτιμο καλεσμένο ένα πρόσωπο που οι Θεσσαλονικείς αγαπούν ιδιαίτερα. Ομολογούμε, πάντως, ότι το “σπάσιμο της σιωπής” του πρώην πρωθυπουργού και η πρώτη δημόσια πολιτική τοποθέτησή του μετά από δέκα χρόνια ήταν επικοινωνιακά πολύ έξυπνη κίνηση.\nΜαυρισμένος και ευδιάθετος ο Κώστας Καραμανλής αγκαλιαζόταν και συνομιλούσε με τους ένθερμους θαυμαστές του.\nΤα βλέμματα τράβηξε επάνω της και η σύζυγός του, Νατάσα. Το ροζ-μοβ χρώμα των μαλλιών της σχολιάστηκε έντονα, όπως και ότι ήταν πολύ ευδιάθετη και ιδιαίτερα εντυπωσιακή.\nΜέσα στο Βελλίδειο τώρα ο Τάσος Σπηλιόπουλος έκανε μια καλή ομιλία, προεκλογική, αλλά δεν υπολόγισε καλά το… χρόνο και έτσι κάποιοι από το κοινό άρχισαν να διαμαρτύρονται. Ο γιατρός έπιασε αμέσως το μήνυμα, χαριτολόγησε και είπε ότι τελειώνει γρήγορα για να δώσει το λόγο στον Κώστα Καραμανλή.\nΟ πρώην πρωθυπουργός μίλησε εκτός κειμένου, ο λόγος του ήταν από καρδιάς. Μέσα σε περίπου 12 λεπτά ομιλίας κατάφερε να συγκινήσει το κοινό με αναφορές στη Μακεδονία και να πει σημαντικά πράγματα για το πως φτάσαμε στη χρήση του ονόματος από τα Σκόπια και για τα λάθη που έγιναν στο παρελθόν.\n“Για τη Συμφωνία των Πρεσπών δεν χρειάζονται πολλά λόγια. Η ΝΔ ορθώς την επέκρινε και ορθώς την καταψήφισε”, είπε ο πρώην πρωθυπουργός και συνέχισε: “Λυπάμαι, όμως, γιατί δεν αξιοποιήθηκε το κεκτημένο που πετύχαμε στο Βουκουρέστι τον Απρίλιο του 2008. Και το πετύχαμε με πολύ κόπο, μεγάλη προσπάθεια και βαρύ κόστος. Κόστος πολιτικό, κόστος παραταξιακό, κόστος προσωπικό. Έπρεπε ως χώρα να απαιτήσουμε και να πετύχουμε πολύ περισσότερα”.\nΌσον αφορά στους υποψήφιους βουλευτές; Πίσω από τα χαμόγελα ακούστηκαν και πολλές γκρίνιες. Ίσως αλλιώς περίμεναν να προβληθούν και άλλα βρήκαν μπροστά τους.\nΚαι για να κλείσουμε την παρουσίαση στο Βελλίδειο δεν γνωρίζουμε τι ήταν αυτό που έπεισε τον Κώστα Καραμανλή να εγκαταλείψει την συνειδητή 10ετή σιωπή του και να αποφασίσει να σταθεί απέναντι σε κομματικό ακροατήριο ως κεντρικός ομιλητής. Το σίγουρο είναι ότι ως βουλευτής Θεσσαλονίκης έχει κάποιες υποχρεώσεις, που καλό θα είναι που και που να θυμάται. Διαφορετικά ας δώσει την ευκαιρία σε νέους υποψηφίους να προσφέρουν στον τόπο τους.\nΠάμε και σε άλλα!\nΗ ενθρόνιση του νέου Αρχιεπισκόπου Αμερικής κ. Ελπιδοφόρου στη Νέα Υόρκη αποτέλεσε ιδανική αφορμή για σημαίνοντες αυτοδιοικητικούς άρχοντες της Μακεδονίας, ώστε να δραπετεύσουν από την σκληρή ελληνική καθημερινότητα μετά την σκληρή μάχη των δημοτικών και περιφερειακών εκλογών. Επειδή το ταξίδι είναι μεγάλο και κουραστικό δεν μπορούσε εκ των πραγμάτων να είναι σύντομο.\nΣιγά σιγά όμως επιστρέφουν, άλλωστε οι βουλευτικές εκλογές μπήκαν στην τελική τους ευθεία και η παρουσία όλων κρίνεται απαραίτητη. Όλοι δίνουν εξετάσεις με την στάση τους και την ένθερμη ή χλιαρή υποστήριξη που παρέχουν.\nΗ “ανανέωση” του στόλου του ΟΑΣΘ έχει κάνει ιδιαίτερη αίσθηση στους κατοίκους της Θεσσαλονίκης. Έχουν την εντύπωση ότι στην πόλη διεξάγεται κάποιος αγώνας όπου συμμετέχουν αντίκες. Γεμίζουν αναμνήσεις και θυμούνται τις παλαιές καλές εποχές, όταν στους δρόμους της Θεσσαλονίκης δεν κυκλοφορούσαν τόσα πολλά αυτοκίνητα.\nΟφείλουμε να πιστώσουμε στα θετικά της διοίκηση του ΟΑΣΘ το αίσθημα νοσταλγίας που καλλιεργεί, το οποίο ελπίζουμε να συνεχιστεί ώστε να διατηρείται ζωντανή η διαχρονική ιστορία του οργανισμού. Τότε που η χρήση των Μέσων Μαζικής Μεταφοράς ήταν μια γιορτή… Ενώ τώρα, όλοι ψάχνουν τρόπο να τα αποφύγουν!\nΣ. Φάμελλος κατά της Φ. Γεννηματά για το δάσος του Σέιχ Σου\nPrev\tNext 1 της 2.490


Το ξέσπασμα της μητέρας της Μυρτούς - «Κοιτάω μόνο το παιδί... - Newpost.gr\nτου Newsroom Δημοσίευση 29 Οκτωβρίου 2013, 09:19 / Ανανεώθηκε 29 Οκτωβρίου 2013, 12:23 Το ξέσπασμα της μητέρας της Μυρτούς - «Κοιτάω μόνο το παιδί μου»\nΣκληρή μάχη δίνει η Μυρτώ σε κλινική του Πανεπιστημίου...\nΣτο εδώλιο του κατηγορουμένου κάθεται ο Πακιστανός που τον Ιούλιο του 2012 είχε κακοποιήσει βάναυσα την 16χρονη τότε Μυρτώ, η οποία από τότε δίνει μάχη για να ανακτήσει τις αισθήσεις της και νοσηλεύεται πλέον σε ειδική μονάδα στις ΗΠΑ.\nΗ μητέρα της, Μαίρη Κοτρώτσου, που βρίσκεται συνεχώς στο πλευρό της και δίνει τη δική της μάχη δίπλα στο παιδί της, μίλησε στο MEGA λέγοντας πως αποφεύγει οποιαδήποτε σκέψη για τον δράστη και τονίζει:\nΑναφερόμενη στην κατάσταση της υγείας της κόρης της η κ. Κοτρώτσου υπογραμμίζει:\n«Η βελτίωση όσο αφορά την κίνηση και την ομιλία είναι υποτυπώδης. Όσον αφορά τη νόηση υπάρχει κάποια βελτίωση. Το κυριότερο όμως πρόβλημα που αντιμετωπίζει η Μυρτώ αυτή τη στιγμή είναι από κάποιες κρίσεις νευρικές που καταλήγουν σε επιληπτικές».\nΗ οικογένεια της έχει ζητήσει την αναβολή της δίκης για ανθρωποκτονία καθώς η μητέρα είναι και η μοναδική μάρτυρας κατά του Πακιστανού, ο οποίος σχεδίαζε όπως φαίνεται την επίθεση στο κορίτσι αρκετό καιρό.\n«Είμαι η μοναδική αυτόπτης μάρτυς. Είμαι η μοναδική που τον είδε πως κοιτούσε και τι έκανε, πριν κάνει ο,τι έκανε. Είμαι η μοναδική που μπορεί να περιγράψει με σαφήνεια τον τρόπο, που μελετούσε τις κινήσεις μας», λέει χαρακτηριστικά η μητέρα της Μυρτούς.


Ροσέλ: «Συμφωνία βιωσιμότητας» | Onsports.gr\nhome ΠοδόσφαιροΕυρώπηΙσπανίαΡοσέλ: «Συμφωνία βιωσιμότητας» Κοινοποιήστε\nΡοσέλ: «Συμφωνία βιωσιμότητας» Συντάκτης: Παναγιώτης Τζαμπαζλής Δημοσίευση: Κυριακή, 04 Σεπτεμβρίου 2011 19.16\nΟ πρόεδρος της Μπαρτσελόνα εξήγησε τους λόγους που τον οδήγησαν να μπει διαφήμιση στην εμφάνιση της ομάδας για πρώτη φορά στην ιστορία της.\tΜία παράδοση 110 ετών σταμάτησε ο Σάντρο Ροσέλ από τον προεδρικό θώκο της Μπαρτσελόνα. Η ομάδα της Καταλονίας για πρώτη φορά στην ιστορία της φοράει φανέλα με διαφήμιση που φέρνει κέρδη. Να θυμίσουμε ότι με την UNICEF η Μπαρτσελόνα ήταν αυτή που πλήρωνε την ανθρωπιστική οργάνωση και όχι η UNICEF. Πλέον με την Qatar Foundation η Μπαρτσελόνα θα καρπωθεί τα επόμενα πέντε χρόνια το ποσό των 165 εκατομμυρίων ευρώ.\nΟ Ροσέλ εξήγησε τους λόγους για τους οποίους προέβη σε αυτή την κίνηση. «Πρέπει να σκεφτούμε το μέγεθος του συλλόγου, αλλά στις εποχές μας όλα αλλάζουν. Για να μπορέσει η Μπαρτσελόνα να είναι η ομάδα με το καλύτερο ρόστερ θα έπρεπε να κάνουμε κάτι τέτοιο. Αλλιώς δεν μπορούμε να διατηρήσουμε αυτούς τους παίκτες», είπε ο Σάντρο Ροσέλ .\tΚατηγορία: Ισπανία


Μητέρα του Φύσσα. Εσείς δολοφονήσατε το παιδί μου. Είστε υπεύθυνοι ΟΛΟΙ...(βίντεο)\nΜε αφορμή τον χαμό του Παύλου Φύσσα από τον δολοφόνο Γιώργο Ρουπακία, οι ξεφτιλισμένοι πολιτικοί και δημοσιογράφοι δείξανε πάλι την μικρότητά τους προσπαθώντας να αξιοποιήσουν το θάνατο του παιδιού για μικροπολιτικά τους συμφέροντα, και για άλλη μια φορά για τον αποπροσανατολισμό του κόσμου.\nΤο μεγαλείο της φαρισαϊκής υποκρισία τους φάνηκε στο ενός λεπτού σιγή που κρατήσανε στην βουλή. Όπως άλλωστε έχουν κρατήσει και για τους χιλιάδες που τους έχουν αυτοκτονήσει και έχουν εξαθλιώσει όλα αυτά τα χρόνια.\nΧεστήκανε για τον θάνατο του παιδιού, ούτε που τους ενδιαφέρει, γιατί στην ουσία κι αυτοί λάβανε μέρος στην δολοφονία του. Είμαι σίγουρος ότι και ο ίδιος ο Φύσσας προσβλήθηκε με αυτή την χειρονομία, και άμα ζούσε τους για τους περισσότερους από αυτούς ούτε το σάλιο του δεν θα χάλαγε.\nΟι δηλώσεις της μάνας του, που παρά τον ανείπωτο πόνο της για τον χαμό του παιδιού της, τα λένε όλα, και βάζουν ξανά τον κόσμο στο σωστό δρόμο.\nΠοιος είναι αυτός; Είναι ο δρόμος της ενότητας , και ο δρόμος του ξεκαθαρίσματος.\nΕνότητας γιατί στοχοποιεί τους πραγματικούς υπαίτιους της δολοφονίας, το σύστημα δηλαδή, που έχει παραδώσει την χώρα στους δανειστές και έχει εξαθλιώσει τους πολίτες της. Το σύστημα που έβαλε το δεκανίκι του να σκοτώσει, και χρησιμοποίησε την δολοφονία για να θολώσει τα νερά να πολώσει το κόσμο με ανούσιες ταμπέλες, να τον διχάσει, ώστε να φαγωθούμε μεταξύ μας και να την βγάλει αυτό πάλι καθαρή. Το σύστημα βέβαια που δεν απαρτίζεται μόνο από πολιτικούς αλλά και από ανθρώπους όλων των κοινωνικών τάξεων, επαγγελμάτων, θρησκειών κ.τ.λ.\nΚαι επειδή η μητέρα του Παύλου μου έδειξε τον δρόμο, επαναδημοσιεύω ένα άρθρο που είχα γράψει τον Μάιο και σήμερα το θεωρώ πιο επίκαιρο από ποτέ.\nΕμφύλιος ή ξεκαθάρισμα;\nΟποιος τολμήσει να μιλήσει στην τηλεόραση για δοσίλογους, προδότες, υποτελείς, πέφτουν όλοι επάνω του και κράζουν.....κράζουν ασταμάτητα..Σαν κοράκια έτοιμοι να ξεσκίσουν τις σάρκες του..Είσαι γραφικός, λένε, συνομοσιολόγος, επικίνδυνος για την δημοκρατία μας, τι θες να πεις δηλαδή εμείς δεν αγαπάμε την χώρα μας, είσαι ανεύθυνος και οδηγείς την χώρα μας σε διχασμό και εμφύλιο σπαραγμό.\nΤα παπαγαλάκια από δίπλα κουνάνε συγκαταβατικά το κεφάλι τους.\nΝαι κύριοι το καταλάβαμε, και όσο περισσότερο φωνάζετε τόσο πιο πολύ το καταλαβαίνουμε. Σας πονάει ,κάθε τι που σας πονάει το χτυπάτε, το λοιδορείτε, το κάνετε να φαίνεται γραφικό.\nΣας έχουμε μάθει πια, ξεφτιλισμένοι,με ξεπεσμένες ιδεολογίες, χωρίς αρχές, χωρίς αξίες. Πουλήσατε την χώρα σας, τον λαό σας τον ίδιο σας τον εαυτό. Όλα αυτά για κάτι κουρελόχαρτα, για τριάντα αργύρια.\nΝομίζετε, ότι τα αφεντικά σας θα σας προστατεύσουν, ότι δεν έχετε να φοβηθείτε τίποτα. Ανόητοι, αφού προδώσατε τον ίδιο σας τον λαό νομίζετε ότι δεν ξέρουν ότι σε πρώτη ευκαιρία θα προδώσετε και αυτούς; Είσαστε αναλώσιμοι, οι πρώτοι μάλιστα, εχθροί των πάντων, κατάπτυστοι από όλους τους ανθρώπους.\nΟι Γερμανοί φταίνε για την τωρινή κατάσταση μας. Οι Άγγλοι για την μικρασιατική καταστροφή. Οι σταυροφόροι για την καταστροφή του Βυζαντίου. Οι Ρώσοι και οι σύμμαχοι για τον εμφύλιο. Οι Αμερικάνοι για την χούντα. Ετσι σας βολεύει, έτσι λέτε, κάποιοι πρέπει να έχουν την ευθύνη, και προς Θεού αυτοί δεν είσαστε εσείς .\nΡιζώσατε παντού, σαν καρκίνωμα εξαπλωθήκατε και μολύνατε όλους τους ανθρώπους, μπήκατε σε όλες τις καίριες θέσεις και όποιος ήταν άξιος τον διώξατε με τον γλοιώδη σιχαμερό τρόπο σας..\nΌχι, δεν μου φταινε οι σταυροφόροι, οι Άγλλοι , οι Αμερικάνοι, οι Ρώσοι, οι Γερμανοί. Μου φαιτε ΕΣΕΙΣ και οι πρόγονοί σας, εσείς και μόνο εσείς.\nΑναγκάζετε τον κόσμο να φύγει από την χώρα του, αυτοκτονήσατε εκατοντάδες, εξαθλιώσατε χιλιάδες, και ακόμα δεν έχετε τελειώσει, σκοπός σας ,ο αφανισμός του έθνους.\nΝαι εσείς μου φταίτε και εσείς είσαστε ο εχθρός μου.\nΕσείς είσαστε η μπόχα και βρώμα, η σαπίλα, το λεπρό νεκρό κομμάτι του σώματος. Εσείς πρέπει να αποκοπείτε από το σώμα ώστε να ξαναγίνει υγιές.\nΕσείς πρέπει να φύγετε από την χώρα ώστε να ξεβρωμίσει ο τόπος, σιχάματα.\nΚαι ναι εαν αυτό το λέτε εμφύλιο, τότε μόνο ένας εμφύλιος μπορεί να μας σώσει. Μόνο αν φύγει η μπόχα και η βρώμα ίσως καταφέρουμε να δούμε μια άσπρη μέρα.\nΗ αλήθεια είναι όμως ότι αυτό δεν είναι εμφύλιος , είναι ξεκαθάρισμα. Εμφύλιος είναι να σκοτώνεται ο λαός μεταξύ του, εσείς δεν είσαστε κομμάτι αυτού του λάου, ποτέ δεν είσασταν, εάν είσασταν θα τον αγαπούσατε, αλλά επειδή δεν είσαστε γι αυτό και τον προδίδετε.\nΕτικέτες Απόψεις, δολοφονία, Παύλου Φύσσα\nΦτιάχνουν... «Google Maps» για τον αρχαίο κόσμο!\nΑπό αρχαίες πηγές αντλεί δεδομένα το πρόγραμμα Pelagios 3, που αναπτύσσουν ερευνητές του Πανεπιστημίου του Σαουθάμπτον: πρόκειται για μία βάση δεδομένων/ εργαλείο αναζήτησης το οποίο πραγματεύεται τοποθεσίες και χάρτες από την αρχαιότητα μέχρι το 1492 – όπως αναφέρει σε σχετικό δημοσίευμά του ο Guardian, δηλαδή κάτι σαν ένα… είδος «Google Maps» για τον αρχαίο κόσμο.\nΤο Pelagios 3 συνδυάζει τα δεδομένα από ελληνορωμαϊκές πηγές (που αποτέλεσαν τη βάση για τα δύο προηγούμενα προγράμματα Pelagios) με αρχεία και χαρτογραφικό υλικό από αραβικές πηγές, μεσαιωνικούς Ευρωπαϊκούς και κινεζικούς χάρτες και ναυτικούς χάρτες του 13ου αιώνα. Το σύνολο αυτών των πληροφοριών συγκεντρώνεται σε μία ενιαία βάση δεδομένων, στην οποία ο ενδιαφερόμενος μπορεί να προβεί σε αναζητήσεις.\nΤου προγράμματος ηγείται ο αρχαιολόγος Δρ. Λέιφ Ίσακσεν, σε συνεργασία με το Open University και το Αυστριακό Ινστιτούτο Τεχνολογίας. Η χρηματοδότηση προέρχεται από το Andrew W. Mellon Foundation, ενώ το εν λόγω εργαλείο είναι ανοιχτό στο κοινό και τους επίδοξους ερευνητές.\nΕπί της παρούσης, το Pelagios 3 επικεντρώνεται στην περιοχή της Μ.Βρετανίας. Μία αναζήτηση για μία βρετανική πόλη ή χωριό φέρνει πληροφορίες που φτάνουν από την αρχαιότητα ως το 1492, αντλώντας υλικό από μία τεράστια γκάμα πηγών, που θα ήταν πολύ δύσκολο να συνδυαστούν διαφορετικά. Επίσης, στο πρόγραμμα περιλαμβάνονται και περιγραφές και διηγήσεις από διάφορες περιόδους, που δείχνουν πώς οι τότε κάτοικοι αντιλαμβάνονταν τη δική τους ή τις άλλες περιοχές, και το πώς αυτές οι αντιλήψεις άλλαζαν με το πέρασμα των χρόνων.\nΚατά τον Δρα Έλτον Μπάρκερ, διευθυντή του Pelagios και μελετητή αρχαιοελληνικής φιλολογίας και πολιτισμού στο Open University, «έχουμε συνηθίσει να βλέπουμε τον κόσμο να χαρτογραφείται με έναν συγκεκριμένο τρόπο, μία μερική ‘αλήθεια’ που απλά επιδεινώνεται από σύγχρονες τεχνολογίες, όπως το Google Earth».\n«Για παράδειγμα, είναι αξιοσημείωτο να βλέπει κανείς ότι ο Κλαύδιος Πτολεμαίος, ρωμαίος αστρονόμος, χρησιμοποίησε το Λονδίνο ως σημείο αναφοράς για τις παγκόσμιες χρονικές ζώνες κατά τα τέλη του δευτέρου αιώνα, όπως κάνουμε σήμερα» λέει σχετικά ο Ίσακσεν.\nΟ συνδυασμός διαφορετικών αρχείων από διαφορετικές κουλτούρες, γλώσσες και πηγές από διαφορετικές χρονικές περιόδους επιτρέπει την διασταύρωση και την επιβεβαίωση στοιχείων, ενώ επιτρέπει στον αναγνώστη να σχηματίσει μία πολύ πιο ευρεία και πλούσια «εικόνα» τόσο γνωστών πόλεων, όσο και πιο αγνώστων τοποθεσιών.\nΟι συντελεστές του προγράμματος φιλοδοξούν να εξελίξουν ακόμα περισσότερο το Pelagios, εμπλέκοντας το ευρύ κοινό, ζητώντας από κάθε ενδιαφερόμενο να συνεισφέρει βοηθώντας στην ταυτοποίηση τοποθεσιών και αρχαίων κειμένων, σε ένα «citizen science» εγχείρημα.\nΕτικέτες Αρχαιολογία, Διαδίκτυο, Διάφορα, Τεχνολογία\nΙΑΕΑ: Απορρίφθηκε πρόταση αραβικών χωρών για τα «πυρηνικά του Ισραήλ»\nΜη δεσμευτική απόφαση την οποία πρότειναν οι αραβικές χώρες με στόχο το πυρηνικό οπλοστάσιο που φέρεται να διαθέτει το Ισραήλ απορρίφθηκε την Παρασκευή, στη διάρκεια της ετήσιας Γενικής Συνέλευσης της Διεθνούς Υπηρεσίας Ατομικής Ενέργειας (ΙΑΕΑ) στη Βιέννη.\nΈπειτα από έντονη συζήτηση, το κείμενο απορρίφθηκε με 51 ψήφους κατά, 43 υπέρ και 32 αποχές.\nΤο Ισραήλ, χώρα η οποία θεωρείται η μοναδική πυρηνική δύναμη στην Μέση Ανατολή, δεν έχει παραδεχθεί ποτέ ότι διαθέτει πυρηνικό οπλοστάσιο, αλλά και δεν έχει υπογράψει τη Συνθήκη Μη Διάδοσης των Πυρηνικών Όπλων (NPT).\nΤο εβραϊκό κράτος είναι μέλος της ΙΑΕΑ, όμως οι εγκαταστάσεις του δεν ελέγχονται από την υπηρεσία εκτός από ένα μικρό ερευνητικό κέντρο.\nΗ απόφαση, η οποία συζητήθηκε στη διάρκεια της Γενικής Συνέλευσης, αναφερόταν «στις ανησυχίες σχετικά με την πυρηνική ικανότητα του Ισραήλ και το καλεί να προσχωρήσει στην NPT».\nΤο 2009 είχε υιοθετηθεί η ίδια απόφαση, όμως στη συνέχεια το 2010 έπειτα από έντονες διπλωματικές διαβουλεύσεις από την πλευρά των δυτικών χωρών, απορρίφθηκε. Τις δύο επόμενες χρονιές, οι αραβικές χώρες αποφάσισαν να μην προτείνουν την απόφαση προκειμένου να μην θέσουν σε κίνδυνο μια σύνοδο που θα έθετε τις βάσεις για τη δημιουργία μιας ζώνης απαγόρευσης όπλων μαζικής καταστροφής στη Μέση Ανατολή.\nΟι ΗΠΑ, μία από τις μεγάλες δυνάμεις υπό την αιγίδα των οποίων θα πραγματοποιούνταν η διεθνής σύνοδος, ανακοίνωσαν στο τέλος του 2012 ότι η σύνοδος δεν θα γίνει τον Δεκέμβριο, όπως ήταν προγραμματισμένο, χωρίς να προτείνουν νέα ημερομηνία.\nΟ πρεσβευτής του Σουλτανάτου του Ομάν, Μπαντρ Μοχάμεντ Ζάχερ Αλ Χινάι, μιλώντας εξ ονόματος των αραβικών χωρών, εκτίμησε ότι η κατάθεση φέτος της απόφασης «θα μπορούσε να αναβιώσει» τις διαπραγματεύσεις για τη δημιουργία μιας ζώνης απαγόρευσης όπλων μαζικής καταστροφής στη Μέση Ανατολή.\nΟ ίδιος κατηγόρησε τις δυτικές χώρες ότι αντιμετωπίζουν την κατάσταση με δύο μέτρα και δύο σταθμά. Οι ισχυρισμοί ότι άλλα κράτη της Μέσης Ανατολής σχεδιάζουν να αποκτήσουν ατομική βόμβα είναι «μια τεράστια παραποίηση των γεγονότων», πρόσθεσε.\nΗ διεθνής κοινότητα κατηγορεί το Ιράν ότι επιθυμεί να αναπτύξει πυρηνικά όπλα, κάτι που η ιρανική κυβέρνηση διαψεύδει.\nΓια τις αραβικές χώρες, φαίνεται ότι «το μόνο πρόβλημα που θα πρέπει να συζητηθεί είναι το Ισραήλ και όχι οι μεγάλες ποσότητες χημικών όπλων που διαθέτει η Συρία ή η πρόκληση που αποτελεί η επιθυμία του Ιράν να αποκτήσει πυρηνικά όπλα», δήλωσε ο Ντάνιελ Ντανιέλι, σύμβουλος του πρεσβευτή του Ισραήλ στη Βιέννη.\nΛίγο πριν τη διεξαγωγή της ψηφοφορίας οι ΗΠΑ είχαν ανακοινώσει ότι η στοχοποίηση του Ισραήλ θα έπληττε τα ευρύτερα βήματα που έχουν στόχο να απαγορευθούν τα πυρηνικά και άλλα όπλα μαζικής καταστροφής στην περιοχή.\nΟ απεσταλμένος των ΗΠΑ στην ΙΑΕΑ, Τζόζεφ ΜακΜάνους, δήλωσε ότι η χώρα του λυπάται που τέθηκε σε ψηφοφορία η απόφαση των αραβικών χωρών.\n«Δεν υπάρχουν νικητές», επισήμανε ο κ. ΜακΜάνους. «Θα κοιτάξουμε μπροστά και θα εξακολουθήσουμε να εργαζόμαστε σκληρά ώστε να ξεκινήσει ένας εποικοδομητικός διάλογος για τη δημιουργία μιας ζώνης χωρίς όπλα μαζικής καταστροφής στη Μέση Ανατολή».\nΙσραηλινός διπλωμάτης σημείωσε, από την πλευρά του, ότι «το θετικό αποτέλεσμα δίνει καλύτερη προοπτική στον διάλογο στη Μέση Ανατολή».\nΕτικέτες αραβικές χώρες, Διεθνή, Ισραήλ, πυρηνικά, Mέση Ανατολή\nΚοντονής κατά Χρυσής Αυγής\nΚύριε Κοντονή σωστά τα λέτε. Όμως εγώ ξέρω πως άμα θέλουμε να διώξουμε τις μύγες από κάπου, πρέπει πρώτα να καθαρίσουμε το μέρος από τα σκατά, γιατί από αυτά έλκονται.\nΕτικέτες Απόψεις, βουλή, Κοντονής, Χρυσή Αυγή\nΣτην Ελλάδα του 2013 τελικά μπορούμε να προστατέψουμε τα παιδιά μας ;;;;\nΘα προσπαθήσω να σας περιγράψω τις ανησυχίες, τους προβληματισμούς που ζω, σαν Έλληνας πατέρας στην Ελλάδα του 2013.\nΣτις 14 Ιανουαρίου 2013 έστειλαν για υπογραφή από το σχολείου του παιδιού μου το παρακάτω έντυπο. Όταν το είδα, μου φάνηκε πολύ περίεργο που θέλανε να δώσω την συγκατάβασή μου για να κρατηθούν αρχεία ηλεκτρονικά για την κατάσταση της υγείας του παιδιού μου.\nΌταν το συζήτησα με κάποιους γνωστούς, με θεώρησαν υπερβολικό ή και γραφικό, που δεν ήθελα η υγεία του παιδιού μου να είναι ‘’προσβάσιμη’’ από τον κάθε δημόσιο υπάλληλο του υπουργείου υγείας, ή έστω από κάποιον hacker. Κάποιοι μάλιστα μου είπαν ότι είμαι αναχρονιστικός, και είμαι αντίθετος στην πάταξη της γραφειοκρατίας στην Ελλάδα. ‘’Τι ποιο απλό να έχεις μια κάρτα και όταν πας σε οποιοδήποτε νοσοκομείο, να μπορούν γρήγορα να δουν το ιστορικό του ασθενή ;;;’’. Η σκέψη και η απλότητα των ενεργειών ήταν απλή και δελεαστική, και για το λόγο αυτό, παρόλο που δεν υπέγραψα, από την άλλη σταμάτησα και να το αναφέρω.\nΜετά από κάποιους μήνες (και συγκεκριμένα στις 31 Μαίου 2013) διαβάζω σε κάποια έγκυρα site και μόνο εκεί (γιατί όχι στα τηλεοπτικά κανάλια μεγάλης εμβέλειας ή έστω στα κρατικά), ότι αν δεν δηλώσω στο οικείο αστυνομικό τμήμα ότι το παιδί μου δεν θέλω να γίνει δωρητής οργάνων, αυτομάτως θεωρείται ότι είναι. Αυτό είναι ένα μέτρο που το ζητά η Τρόικα για χάρη της ηλεκτρονικής ανάπτυξης στην Ελλάδα. Με κάποιους άλλους που το συζήτησα με θεώρησαν πάλι υπερβολικό και τώρα και αστείο, και ότι η Ελλάδα είναι πολύ πίσω σε δωρεές οργάνων και άρα πρέπει να γίνει. Σταμάτησα να το αναφέρω και κλείστηκα στους φόβους μου. Μήπως τελικά είμαι χαζομπαμπάς ;;;;;\nΤους φόβους μου αυτούς ήρθε να τους επιβεβαιώσει μια είδηση που μου με έκανε να χάσω την γη κάτω από τα πόδια μου. Στις 18 8 2013 διαβάζω την είδηση ότι έκλεψαν τα φορολογικά στοιχεία των μισών Ελλήνων και ψάχνουν τώρα τους παραβάτες. ΤΙΙΙΙΙ …. Στην φορολογική δήλωση που με ανάγκασαν να γράψω το ΑΜΚΑ του παιδιού μου, μπορούσε τώρα ο οποιοσδήποτε ανώμαλος να γνωρίζει την οικονομική κατάστασή μου και την υγεία του παιδιού μου, που πάλι με ανάγκασαν να την δώσω ηλεκτρονικά, για χάρη της ανάπτυξης, της εξέλιξης. Παρόλο που έβρισκα επιχειρήματα για τους φόβους μου, και άρχισα κάπως να λέω πιο ανοικτά την θέση μου, και όμως πάλι κάποιοι με θεωρούσαν ακραίο, γραφικό. Σταμάτησα και προσπάθησα πάλι να το κατευνάσω ….\nΑλλά μια είδηση από την μακρινή Κίνα ήρθε να επιβεβαιώσει τους φόβους μου. ‘’6χρονος απήχθη από εμπόρους ανθρωπίνων οργάνων που του έβγαλαν τα μάτια’’. Δεν είναι δυνατόν … Στην αναπτυσσόμενη Κίνα ;;;; Έμποροι ανθρωπίνων οργάνων ;;; Και αυτό δεν μπορεί να γίνει στην Ελλάδα των μνημονίων, του κατεστραμμένου κράτους;;; Στην Ελλάδα της φτώχιας και της εξαθλίωσης;;; Στην Ελλάδα που ακόμα ψάχνουν τον Alex (που και εκεί ακούστηκε ότι είναι θέμα εμπορίας ανθρωπίνων οργάνων);;; Εύκολα πια, ένας απλά φτωχός hacker για λίγα ευρώ μπορεί να πουλήσει κάποιο υγιή μέλος του σώματος του παιδιού μου , που βρήκε από το ΑΜΚΑ που έδωσα εγώ, από την φορολογική δήλωση που υπέβαλλα εγώ. Και θα πηγαίνει το παιδί μου σχολείο, και θα φοβάμαι μην τυχόν το αρπάξει ο κάθε επιτήδειος, από την αυλή. Αλλά αυτό δεν γίνεται …. Υπάρχουν οι σχολικοί φύλακες.\nΠάει και αυτό …. Στην Ελλάδα του 2013 ενώ είχαμε ηλεκτρονική ανάπτυξη για να μπορεί οποιοσδήποτε γρήγορα να βλέπει το ιστορικό της υγείας του παιδιού μου, ενώ γρήγορα κάποιος μπορεί να ελέγξει την οικονομική μου κατάσταση και να μου επιβάλλει φόρους, δεν μπορεί να πληρώσει τον φύλακα του σχολείου που θα προστατεύει το παιδί μου. Αλλά υπάρχουν οι αστυνομικοί ??? Ποιοι αυτοί που πληρώνονται με 700 Ευρώ, που τρέχουν για να προστατέψουν στην ΔΕΘ τους πολιτικούς ?? Πραγματικά ποιος θα προστατέψει το παιδί μου , ΤΑ ΠΑΙΔΙΑ ΜΑΣ ????\nΕτικέτες Ελλάδα, εμπορία ανθρωπίνων οργάνων, Κοινωνία, παιδιά, Υγεία\nΕτικέτες Ελλάδα, Κοινωνία, στελέχους, συνέντευξη, χρυσης αυγής\nΜητέρα του Φύσσα. Εσείς δολοφονήσατε το παιδί μου....\nΙΑΕΑ: Απορρίφθηκε πρόταση αραβικών χωρών για τα «π...\nΣτην Ελλάδα του 2013 τελικά μπορούμε να προστατέψο...


by Ioanna 24/05/2022 23:08 297\nΣάλος έχει προκληθεί τις τελευταίες ώρες μετά αιφνίδιο χωρισμό της Κάτιας Ταραμπάνκο από τον tattoo artist, Θοδωρή Κωνσταντόπουλο.\nΗ κάμερα της εκπομπής σούπερ Κατερίνα συνάντησε τον πρώην σύντροφο της Κάτιας Ταραμπάνκο και τα πράγματα μόνο καλά δεν πήγαν…\nΟ Θοδώρης Κωνσταντόπουλος ξεσπά και «στήνει» στον τοίχο την Κάτια Ταραμπάνκο για τον χωρισμό τους. «Εχω να τρέξω δουλειές Λος Αντζελες, Νέα Υόρκη, θα κάθομαι να ασχολούμαι με την Κάτια, είναι δυνατόν; Πολλή έκταση δεν έχει πάρει το θέμα;» είπε μεταξύ άλλων ο tattoo artist.\nΟ πρώην σύντροφος της Κάτιας Ταραμπάνκο, Θοδωρής Κωνσταντόπουλος μετά την είδηση του χωρισμού του με το μοντέλο, για το οποίο υποστήριξε ότι είχε παράλληλη σχέση ενώ ήταν μαζί του, μίλησε στην εκπομπή της Κατερίνας Καινούργιου και εξέφρασε την απογοήτευσή του με την τροπή που πήραν τα πράγματα. «Εγώ δεν έχω καμία σχέση και καμία επαφή με την Κρήτη. Να τη συνοδεύσω που; Από όσο ξέρω δεν τη συνόδευσα εγώ. Δε μπορώ να βρίσκομαι σε δυο μέρη ταυτόχρονα. Υπάρχει μεγάλη απογοήτευση. Δεν είναι πικρία, απογοήτευση είναι. Ετσι όπως έγιναν τα πράγματα…»\nΠερισσότερες δηλώσεις από τον πρώην σύντροφο της Κάτιας Ταραμπάνκο\n«Ναι την έχω κάνει τατουάζ, της είχε γίνει πρόταση… Όλα αυτά τα ωραία πράγματα. Παρακάτω. Από όσο ξέρω έχει κάτι άλλο αυτή τη περίοδο. Από όσο ξέρω. Οι φήμες έτσι λένε. Από εκεί και πέρα δε ξέρω τι να πιστέψω και τι όχι αλλά για να το λένε οι φήμες έτσι θα είναι. Δεν έχω επικοινωνήσει μαζί της. Το μόνο πράγμα που της είπα είναι καλή τύχη.\nΣύμφωνα με δημοσίευμα της εφημερίδας «Espresso» ο tattoo artist αποκάλυψε πως η πρώην παίκτρια του Survivor και πρώην σύντροφός του πλέον έχει βρει ήδη τον αντικαταστάτη του.\n“Πλέον δεν μου κάνει εντύπωση για τη συγκεκριμένη κοπέλα”\n«Πλέον δεν μου κάνει εντύπωση για τη συγκεκριμένη κοπέλα. Έχει το ίδιο μοτίβο με τους ερωτικούς της συντρόφους. Εξάλλου το είπε και η ίδια σε πρόσφατη συνέντευξή της ότι ήρθε με τον τότε σύντροφό της και (μετέπειτα πρώην) για να κάνει εκείνος tattoo και έτσι με γνώρισε. Κάτι αντίστοιχο έγινε και με μένα τώρα. Παρουσία της Ταραμπάνκο είχα μια συνάντηση με έναν φίλο μου για ένα επαγγελματικό project. Σε αυτή τη συνάντηση ο άνθρωπος με τον οποίο έκανα το ραντεβού είχε φέρει και έναν δικό του φίλο. Με αυτόν τον άνθρωπο η Ταραμπάνκο άρχισε να κουβεντιάζει και με αυτόν βρέθηκαν έπειτα από κάποιες μέρες ενώ μέναμε μαζί». είπε ο tattoo artist.\n13/06/2022 11:30 15/06/2022 18:10 270\n03/06/2022 21:16 383\n27/05/2022 15:14 413\nΚάτια Ταραμπάνκο: Την «έσβησε» ο πρώην, κάλυψε κιόλας με άλλο τατουάζ το όνομά της στο πρόσωπό του\n25/05/2022 12:38 25/05/2022 12:46 543\nΚΑΤΙΑ ΤΑΡΑΜΠΑΝΚΟΚΑΤΙΑ ΤΑΡΑΜΠΑΝΚΟ ΣΥΝΤΡΟΦΟΣΠΡΩΗΝ ΣΥΝΤΡΟΦΟΣ


Διανομή τροφίμων σε 11.912 Μεσσήνιους για τις γιορτές - PeloponnisosNews Online\nΑρχική Ν. Μεσσηνίας Διανομή τροφίμων σε 11.912 Μεσσήνιους για τις γιορτές\nΔιανομή τροφίμων σε 11.912 Μεσσήνιους για τις γιορτές\nΣε 6.217 οικογένειες που αντιστοιχούν σε 11.912 άτομα – οικονομικά αδύνατους συμπολίτες μας σε όλη τη Μεσσηνία, θα μοιραστούν τρόφιμα από σήμερα μέχρι τις 20 Δεκεμβρίου, από το πρόγραμμα επισιτιστικής βοήθειας, για τις γιορτές των Χριστουγέννων και της Πρωτοχρονιάς.\nΣυγκεκριμένα, για κάθε δήμο οι ωφελούμενοι κατανέμονται: Στο Δήμο Καλαμάτας οι ωφελούμενες οικογένειες είναι 3.935, στο Δήμο Μεσσήνης 808, στο Δήμο Τριφυλίας 608, στο Δήμο Πύλου – Νέστορος 386, στο Δήμο Οιχαλίας 307 και στο Δήμο Δυτικής Μάνης 173 οικογένειες.\nΣτο Δήμο Καλαμάτας θα γίνει στην Κεντρική Αγορά σήμερα (επώνυμα Α – Ε), αύριο 17 (Ζ- Κ), Πέμπτη 19 (Λ – Π) και Παρασκευή 20 (Ρ – Ω).\nΣτο Δήμο Πύλου – Νέστορος θα γίνει αύριο 17 του μήνα, στη Χώρα (8.30 με 10.30 το πρωί), στην Πύλο (11 το πρωί με 1 το μεσημέρι) και στην Κορώνη (1.30 το μεσημέρι με 4 το απόγευμα).\nΠροηγούμενο άρθροΑνατροπή φορτηγού στη Μεσσηνία\nΕπόμενο άρθροΣτάση εργασίας των Αρχαιολόγων στις 18 Δεκεμβρίου


Το εστιατόριο που… έσωσε το Metroid - G3ar\n6 Ιανουάριος, 2014 Kraken Retro Corner\nΌπως θα δείτε και στην παρακάτω εικόνα, στα credits του παιχνιδιού, εμφανιζόταν ένα περίεργο όνομα «Benkei». Πολλοί θεωρούσαν ότι πρόκειται για κάποιον προγραμματιστή, ο οποίος και το χρησιμοποιούσε σαν nickname.\nΗ ιστορία έχει ως εξής. Στα τέλη του 1985 (και στα πρώτα μισά του ’86), η Nintendo ήταν πολύ απασχολημένη με την δημιουργία του Metroid (φυσικά και δεν υπήρχαν ούτε τα τωρινά μηχανήματα, ούτε και το ανθρώπινο δυναμικό). Έτσι οι ομάδα του παιχνιδιού σπαταλούσε αρκετό χρόνο με την δημιουργία του, που κανείς τους δεν μπορούσε να φύγει για φαγητό.\n«Αν δεν ήταν το Benkei, δεν ξέρω αν ήμασταν σε θέση να τελειώσουμε το παιχνίδι«, δήλωσε μέλος της ομάδας του παιχνιδιού.\nΗ ιδιοκτήτης του Benkei ανέφερε στους επισκέπτες της ιστοσελίδας rocketnews24.com το εξής: «Αυτό ήταν πριν από περίπου 30 χρόνια. Κάποιος καλούσε από το γραφείο της Nintendo και παράγγελνε μια μεγάλη ποσότητα φαγητού κάθε ημέρα.\nΑσφαλώς δεν μπορούσαμε να μεταφέρουμε τόσο μεγάλη ποσότητα με την μια, οπότε και έπρεπε να τα μεταφέρουμε σε μερίδες καθώς τα μαγειρεύαμε, κάνοντας πολλές διαδρομές μέχρι να ολοκληρώσουμε την παραγγελία«. Επίσης τόνισε ότι δεν άλλαξε την συνταγή της και στην ουσία παραμένει ακριβώς το ίδιο όπως ήταν τότε.\nPrevious Post:Παίξτε το The Legend of Zelda: Majora’s Mask σε HD γραφικά\nNext Post:Σύνδεση οποιουδήποτε PS3 χειριστηρίου με το PC


ΓΙΑ ΤΗ ΔΙΕΥΘΥΝΣΗ Δ.Ε. Δ' ΑΘΗΝΑΣ... - Ομοσπονδία Ιδιωτικών Εκπαιδευτικών Λειτουργών Ελλάδος | ΟΙΕΛΕ\nΗ Διεύθυνση Δ.Ε. Δ’ Αθήνας είναι μια Διεύθυνση η οποία δεν πράττει ως όφειλε σε παραβιάσεις της νομοθεσίας από ιδιωτικά σχολεία. Από την αρχή της φετινής σχολικής χρονιάς αφήνει να χρονίζουν υποθέσεις αρνούμενη να εφαρμόσει τα αυτονόητα και στέλνει ερωτήματα στο Υπουργείο Παιδείας για το παραμικρό.\nΔεν γνωρίζουμε εάν αυτό οφείλεται σε ευθυνοφοβία ή σε κάτι άλλο. Γνωρίζουμε όμως πως συνάδελφοί μας ταλαιπωρούνται αφάνταστα λόγω αυτής της κατάστασης. Χαρακτηριστικό παράδειγμα αποτελεί η υπόθεση της εκπαιδευτικού Π.Π. από το Παλλάδιο Ν. Σμύρνης. Η συνάδελφος βρίσκεται σε άδειες λοχείας και ανατροφής τέκνου από την αρχή της χρονιάς. Ο ιδιοκτήτης του σχολείου όμως αρνείται να ορίσει αναπληρωτή για όλες τις ώρες της, όπως προβλέπει ο νόμος, με αποτέλεσμα η συνάδελφος να μην μπορεί να πληρωθεί από τον ΕΛΙΓΕ! Η Διεύθυνση Δ’ Αθήνας παρακολουθεί την αυθαιρεσία του εργοδότη ευχόμενη ότι κάποια στιγμή θα αποφασίσει ο ίδιος (!) να εφαρμόσει το νόμο. Όταν, μάλιστα, η Διεύθυνση πιεστεί πολύ από την ΟΙΕΛΕ, στέλνει ένα ακόμα ερώτημα στο Υπουρ ίο μεταθέτοντας αλλού την ευθύνη και καθυστερώντας σε βάρος της εκπαιδευτικού.\nΠρόσφατα, μάλιστα, ο Διευθυντής Δ.Ε. Δ’ Αθήνας αρνήθηκε να εφαρμόσει ομόφωνη (άρα και δική του!) απόφαση του ΠΥΣΔΕ για το θέμα, στέλνοντας ένα ακόμα ερώτημα στο Υπουργείο…\nΈνα άλλο εξαιρετικά σοβαρό θέμα με την εν λόγω Διεύθυνση Εκπαίδευσης είναι ότι οι ιδιοκτήτες των ιδιωτικών σχολείων έχουν άμεση ενημέρωση για ό,τι συζητείται εκεί και τους αφορά. Είναι βέβαιο ότι ένας ή περισσότεροι υπάλληλοι είναι πρόθυμοι να τους ενημερώσουν…\nΚαλούμε τον Διευθυντή Δ.Ε. Δ’ Αθήνας να πράξει επιτέλους το καθήκον του σε ό, τι αφορά την εφαρμογή της νομοθεσίας για τα ιδιωτικά σχολεία της εποπτείας του.\nΤον καλούμε επίσης να λάβει μέτρα για τις “διαρροές” της υπηρεσίας της οποίας προΐσταται προς τους ιδιοκτήτες.


Πληρωμή νοσηλίων σε ιδιωτικές κλινικές τέλος (?) | ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\nΠληρωμή νοσηλίων σε ιδιωτικές κλινικές τέλος (?)\n16 Φεβρουαρίου 2015 16 Φεβρουαρίου 2015 isarkadias Ειδήσεις, Επικαιρότητα, Νομοθεσία\n«Διαζύγιο» αναμένεται να λάβει το Δημόσιο από τα Ιδιωτικά Νοσοκομεία. Σύμφωνα με τον Υπουργό Υγείας, θα μπει φρένο στην αποζημίωση ιδιωτικών νοσοκομείων για πράξεις που καλύπτονται από το ΕΣΥ. Αναβαθμισμένος θα είναι ο ρόλος της επιτροπής διαπραγμάτευσης στον ΕΟΠΥΥ. Σε πρώτη γραμμή η παραγωγή φαρμάκων και από το κράτος.\nΒαθιά το χέρι στην τσέπη τους θα χρειαστεί να βάλουν όσοι πολίτες επιλέγουν τις ιδιωτικές κλινικές για ιατρικές υπηρεσίες και νοσηλεία, καθώς η Αριστοτέλους ετοιμάζεται να αλλάξει το μοντέλο της σχέσης δημοσίου και ιδιωτικού τομέα.\nΣε συνέντευξη του στο Βήμα της Κυριακής, ο Παναγιώτης Κουρουμπλής ξεκαθάρισε πως στα σχέδια του Υπουργείου είναι σταματήσουν να καλύπτονται από το Δημόσιο τα νοσήλια σε ιδιωτικές κλινικές. «Είναι δυνατόν ένας ασφαλισμένος του ΕΟΠΥΥ που έχει και ιδιωτική ασφάλιση να πηγαίνει σε Ιδιωτική Κλινική και αυτή να ζητεί να αποζημιωθεί πρώτα από το κράτος και έπειτα από την ιδιωτική ασφάλιση; Από εδώ και στο εξής, όταν το κράτος σού προσφέρει πρώτη επιλογή το δημόσιο νοσοκομείο και ο ασφαλισμένος θέλει να πάει σε ιδιωτική κλινική, τότε είτε θα πληρώσει την κλινική από την τσέπη του, είτε μέσω της ιδιωτικής ασφαλιστικής εταιρείας», σημείωσε.\nΔιευκρίνισε, ωστόσο, πως το κράτος θα πληρώνει μόνο πράξεις που δεν μπορούν να γίνουν σε δημόσιο νοσοκομείο.\nΣτα σχέδια της κυβέρνησης είναι η ενίσχυση του ΕΟΠΥΥ και συγκεκριμένα της Επιτροπής Διαπραγμάτευσης, για τη σύσταση και λειτουργία της οποίας αναμένεται να βρεθεί λύση την ερχόμενη εβδομάδα.\nΑνασχεδιασμός της πολιτικής ετοιμάζεται και στο Φάρμακο. Ο Υπουργός Υγείας δηλώνει και πάλι πως θα στηριχθεί η παραγωγή φαρμάκου στη χώρα, στηρίζοντας την ελληνική φαρμακοβιομηχανία, αλλά και κάθε ανάλογη προσπάθεια.\nΠαράλληλα, φέρνει στο προσκήνιο το θέμα της κρατικής παραγωγής φαρμάκων, μέσω ΙΦΕΤ και της φαρμακοβιομηχανίας του υπουργείου Άμυνας.\n«Ήδη βρισκόμαστε σε διαπραγματεύσεις και με τις δύο ενώσεις των φαρμακοβιομηχάνων. Αυτό που μπορώ να πω είναι ότι θα αλλάξει όλο το μοντέλο της φαρμακευτικής πολιτικής. Θα στηρίξουμε την παραγωγή φαρμάκου στην Ελλάδα. Επίσης και το κράτος δια των φορέων του – όπως είναι το ΙΦΕΤ και η φαρμακοβιομηχανία του υπουργείου Άμυνας- θα παράγει κάποια φάρμακα», ανέφερε χαρακτηριστικά.\nΣτο πλαίσιο της πολιτικής που θα ακολουθηθεί στο φάρμακο, ο Παναγιώτης Κουρουμπλής επανέλαβε πως θα επανεξεταστεί το φορολογικό καθεστώς των φαρμάκων των πολυεθνικών εταιρειών.\n«Δεν μπορεί η ελληνική φαρμακοβιομηχανία να παρουσιάζει κέρδη 10 -12% και οι πολυεθνικές ζημία. Αν δεν θέλουν, θα φωνάξουμε τις μητρικές εταιρείες», ανέφερε.\n«Ήρθε ένα φάρμακο για μία ασθένεια για το οποίο το ελληνικό κράτος δαπανά πολλά λεφτά και δεν κατάλαβα γιατί κάποιοι δεν έκαναν έναν κλειστό προϋπολογισμό. Πώς γίνεται η δαπάνη των Φαρμάκων Υψηλού Κόστους το 2010 να είναι 400 εκατομμύρια και τώρα να είναι 800 εκατομμύρια; Δεν δικαιολογείται. Να είναι ένα 5% πάνω, όσο είναι το διεθνές στάνταρ, να είναι 20%… Να είναι 100% πάνω, δεν γίνεται», σχολίασε σχετικά.\nΣτις σκέψεις και τα σχέδια του Υπουργείου Υγείας βρίσκονται μεταξύ άλλων, η ενοποίηση όλων των δομών ΕΣΥ και Δήμων, δημιουργώντας ένα Δίκτυο Πρωτοβάθμιας Φροντίδας Υγείας, προσλήψεις για ΜΕΘ έως το Μάιο, τροποποίηση του Συμφώνου Αντόρ- Λυκουρέντζου για την ψυχιατρική μεταρρύθμιση και κατάργηση του εισιτηρίου των 5 ευρώ στα νοσοκομεία και του 1 ευρώ ανά συνταγή από 1η Μαρτίου.\n28ο Παγκόσμιο Συνέδριο Παιδιατρικής\nΔελτίο Τύπου του Ιατρικού Συλλόγου ΑΡΚΑΔΙΑΣ (σχετικά με το πρόβλημα της αποκομιδής των απορριμάτων)


Δείτε τι πρέπει να κάνετε στο ψυγείο σας αν θέλετε να χάσετε βάρος! – YourNews\nΔείτε τι πρέπει να κάνετε στο ψυγείο σας αν θέλετε να χάσετε βάρος!\nΔείτε παρακάτω τρία πράγματα που πρέπει να κάνετε στο ψυγείο σας, όπως αναφέρει το medicalnews.\nΠροηγούμενη δημοσίευση Προηγούμενη δημοσίευση: Εξασφάλισε θέση στο ρόστερ των Μάτζικ και ξέσπασε σε κλάματα ο Μπιρτς\nΕπόμενη δημοσίευση Επόμενη δημοσίευση: Τα σπίτια και το κούρεμα θα ρίξουν τον Τσίπρα!\nΜπαχτσελί σε Τσίπρα: Η θάλασσα έχει γεμίσει με τους παππούδες σας\nΑνακοινώνει τον εκλεκτό του Κάναντι ο Ατρόμητος!


24/05/2020 - Politispress - Η έγκυρη ενημέρωση online\nΗ Μεγάλη Κλήρωση του ΤΖΟΚΕΡ για τα 6.800.000 € – Δείτε τους αριθμούς που κληρώθηκαν. βρέθηκαν δύο νικητές στην 2η κατηγορία που κέρδισαν από 56 χιλιάδες €, ενώ για μία ακόμα φορά σημειώθηκε νέο ΤΖΑΚ ΠΟΤ στην 1η κατηγορία. Διαβάστε επίσης : Κέρκυρα: Στα χέρια της ΕΛ.ΑΣ. ο 47χρονος «δράκος της Λευκίμμης». (ΒΙΝΤΕΟ) Λέσβος – […]\nΟ Διευθυντής της Αστυνομικής Διεύθυνσης Κέρκυρας Ματθαίος Γιαννούλης σήμερα το μεσημέρι αναφερόμενος στις δηλώσεις του για την σύλληψη του “Δράκου της Λευκίμμης” είπε χαρακτηριστικά : «για την σύλληψή του προηγήθηκαν πολυήμερες, αστυνομικές έρευνες, με την συμμετοχή 100 και πλέον αστυνομικών στην ευρύτερη περιοχή της Λευκίμμης, αξιοποιήθηκαν όλα τα απαραίτητα τεχνικά μέσα, με αποτέλεσμα χθες το […]\nΆνθρωποι κι ανθρωπάκια δέχονται και υποδέχονται καταστάσεις και συνθήκες ζωής , ύπαρξης. Μα το κυριότερο και το πιο σημαντικότερο γι αυτά τα καλωσορίσματα, τι άλλο πιο απλό και πιο κατανοητό, παρά η συνειδητότητα και η πλήρης θέλησή μας. Το να θέλω να δω , να καταλάβω και να ενστερνιστώ τα θέλω του άλλου , τις […]\nΈνας κορυφαίος παίκτης στην αγορά ελαφρών επαγγελματικών οχημάτων για 90 χρόνια, η Citroën παρουσιάζει σήμερα όλες τις λεπτομέρειες του 100% ηλεκτρικού συμπαγούς επαγγελματικού: ë-Jumpy. Ακολουθώντας τα C5 Aircross SUV Hybrid και Ami, η Μάρκα συνεχίζει με συνέπεια την επεκτατική της πολιτική «ηλεκτροκίνηση για όλους», η οποία θα κορυφωθεί με την παρουσίαση 6 ηλεκτροκίνητων μοντέλων μέσα […]


Η Κίνα λέει αντίο στα παιχνίδια με αίμα και τζόγο - Unboxholics.com\nΗ Κίνα λέει αντίο στα παιχνίδια με αίμα και τζόγο\nΤέρμα η βία, το αίμα και ο ψηφιακός τζόγος\nΑρκετά σοβαρά φαίνεται να έχει πάρει η Κίνα την βία στα βιντεοπαιχνίδια, αφού η χώρα ετοιμάζεται να γίνει πιο αυστηρή από ποτέ όσον αφορά το θέμα της βίας και του τζόγου. Σύμφωνα με το Gizmodo, από εδώ και πέρα τα παιχνίδια με πτώματα και πολύ αίμα θα απαγορευτούν. Αυτό σημαίνει πως οι developers δεν θα μπορούν να αλλάζουν το χρώμα του αίματος για να γλιτώσουν αυτό τον κανονισμό, αλλά θα πρέπει να αφαιρούν εντελώς την βία από τα δημιουργήματά τους, αν θέλουν να τα διανέμουν και στην αγορά της Κίνας. Αύτή η απόφαση δίνει "σφαλιάρες" ακόμα και σε παιχνίδια που μεταφέρουν την αρχαία ιστορία της Κίνας που είναι γεμάτη πόλεμο και βία.\nΣυνεχίζοντας, η χώρα θα γίνει πιο αυστηρή και στο θέμα τζόγου. Πλέον δεν θα επιτρέπονται ψηφιακά παιχνίδια τζόγου, όπως το Poker ή το Mahjong, ενώ η κυβέρνηση δεν θα επιτρέψει και σε καμία περίπτωση την διαφήμιση αυτών. Με αυτό τον τρόπο η χώρα προσπαθεί να μειώσει σημαντικά την επιρροή που έχουν τα τυχερά παιχνίδια στους κατοίκους της.\nΣυνολικά, σκληρή στάση φαίνεται πως θα πάρει από εδώ και πέρα η Κίνα στα βίαια παιχνίδια και στον τζόγο. Οι αποφάσεις αυτές στοχεύουν "στην προστασία των κατοίκων και φυσικά των παιδιών". Τώρα, αν με αυτές τις κινήσεις η Κίνα καταφέρει να προστατεύσει τους κατοίκους της ή να δημιουργήσει εντελώς διαφορετικές αντιδράσεις, αυτό είναι κάτι που θα δούμε στο μέλλον.\nTags: china video games gambling


Θεσσαλονίκη: «Βομβαρδισμένο» το Πολυτεχνείο (ΦΩΤΟΡΕΠΟΡΤΑΖ) | ThessNews\nΑρχική / ΡΕΠΟΡΤΑΖ / Θεσσαλονίκη: «Βομβαρδισμένο» το Πολυτεχνείο (ΦΩΤΟΡΕΠΟΡΤΑΖ)\n18/11/2021 10:37 πμ\nΘεσσαλονίκη: «Βομβαρδισμένο» το Πολυτεχνείο (ΦΩΤΟΡΕΠΟΡΤΑΖ)\nΑνυπολόγιστες είναι για άλλη μια φορά οι ζημιές έξω από την Πολυτεχνική Σχολή του ΑΠΘ, η οποία εχθές το βράδυ μετατράπηκε σε πεδίο μάχης.\nΣπασμένα μάρμαρα, φθαρμένοι τοίχοι, κατεστραμένα έδρανα και σκουπίδια είναι μερικές από τις αποκαρδιωτικές εικόνες που αντικρίζει κανείς μπαίνοντας στο Πολυτεχνείο.\nΚαθαριστές του Πανεπιστημίου από νωρίς το πρωί έχουν αναλάβει δράση προκειμένου να καθαρίσουν το βομβαρδισμένο τοπίο.\nΥπενθυμίζεται ότι εκτεταμένα επεισόδια σημειώθηκαν χθες το βράδυ από κουκουλοφόρους, μετά τη λήξη της πορείας για την επέτειο της εξέγερσης του Πολυτεχνείου.\n«Αυτή η ιστορία επαναλαμβάνεται συνέχεια όλοι οι καθηγητές παιδευτήκαμε για να ξεκινήσουμε τα διά ζώσης μαθήματα από τον Σεπτέμβριο και τώρα όλοι οι καθηγητές μπαίνουμε μέσα στο Πολυτεχνείο με “σκυμμένο” κεφάλι. Χάνουμε την όρεξή μας, το πάθος μας. Ξεκινήσαμε με όρεξη, με επιμονή και με φοβίες βέβαια αλλά τα καταφέραμε, ανοίξαμε. Με τι όρεξη να πάω εγώ να κάνω μάθημα σήμερα; Κάποτε πρέπει να σταματήσει όλο αυτό το πράγμα», δήλωσε ο Κυριάκος Υάκινθος, Κοσμήτορας του Πολυτεχνείου.\nΔειτε το φωτορεπορτάζ της ThessNews


Αιώνια Ελληνική Πίστη (Α.Ε.Π.): ΕΡΓΑΣΙΑ ΚΑΙ ΑΝΕΡΓΙΑ.\nΔιαφωνώ. Εδώ και τριάντα χρόνια είναι η ... εργασία. Ο νέος δε φοβάται την αναδουλειά, φοβάται τη δουλειά. Μια οικογενειακή αντίληψη, ότι δουλειά είναι ό,τι δεν λερώνει, επεκτάθηκε και στο νέο-σουσουδιστικό σχολείο με ευθύνη των κομμάτων, που για λόγους ψηφοθηρίας απεδύθησαν σε μια χυδαία πολιτική παιδοκολακείας, η οποία μετά τη δικτατορία εξέθρεψε και διαμόρφωσε δύο γενιές "κουλοχέρηδων" ... παιδιών δηλαδή που δεν μπορούν να χρησιμοποιήσουν τα χέρια τους -πέρα από τη μούντζα- για καμιά εργασία από αυτές που ονομάζονται χειρωνακτικές, επειδή -τάχα- είναι ταπεινωτικές. Κι ας βρίσκεται μέσα στη λέξη «χειρώναξ», σαν δεύτερο συνθετικό το «άναξ» που κάνει τον δουλευτή...\nτον άνακτα χειρών, βασιλιά στο χώρο του, βασιλιά στο σπιτικό του, νοικοκύρη δηλαδή, λέξη άλλοτε ιερή που ποδοπατήθηκε κι αυτή μες στην ασυναρτησία μιας πολιτικής που έδειχνε αριστερά και πήγαινε δεξιά και τούμπαλιν. Γι' αυτό τουμπάραμε...Κάποτε, έγραφα πως η ανεργία στον τόπον μας είναι επιλεκτική, ότι δουλειές υπάρχουν αλλά ότι δεν υπάρχουν χέρια να τις\nΈτσι σήμερα το πιο φτηνό εργατικό και υπαλληλικό δυναμικό είναι οι . . . πτυχιούχοι, που ζητούν εργασία ακόμη και στον ΟΤΕ ως έκτακτοι, τηλεφωνητές, προσκομίζοντας στα πιστοποιητικά προσόντων ακόμη και διδακτορικά!\nΓέμισε ο τόπος πανεπιστήμια, σχολές επί σχολών, επιστημονικούς κλάδους αόριστους, ομιχλώδεις και ασαφείς, απροσδιορίστου αποστολής και χρησιμότητας. Πτυχία-φτερά στον άνεμο σαν τις ελπίδες των γονιών, που πιστεύουν ότι τα παιδιά και μόνον με τα «ντοκτορά» θα βρουν δουλειά.\nΈτσι παράγονται επιστήμονες που είναι δεκαθλητές του τίποτα, ικανοί μόνον για το δημόσιο ή για υπάλληλοι κάποιας πολυεθνικής. Παρ' όλο που γέμισε η χώρα μας τεχνικές σχολές (τι ΤΕΛ, τι ΤΕΙ, τι ΙΕΚ!) οι πιο άτεχνοι νέοι είναι οι νέοι της Ελλάδος.\nΠαίρνουν πτυχίο τεχνικής σχολής και δεν έχουν πιάσει κατσαβίδι οι πιο πολλοί. Δεν ξέρουν να διορθώσουν μια βλάβη στο αυτοκίνητό τους, στο ραδιόφωνο ή στο τηλέφωνό τους. Είναι άχεροι, ουσιαστικά χωρίς χέρια. Τώρα με τα ηλεκτρονικά ξέχασαν να γράφουν, ξέχασαν να διαβάζουν, εκτός φυσικά από «μηνύματα» του αφόρητου «κινητού» τους. Τούτη η παιδεία, που όχι μόνο παιδεία δεν είναι αλλ' ούτε καν εκπαίδευση, αφού δεν καλλιεργεί καμμιά δεξιότητα, εκτός από την ραθυμία, την αναβλητικότητα και το φόβο της δουλειάς, όχι μόνο δεν καλλιεργεί τον νέο εσωτερικά αλλά τον πετρώνει δημιουργικά σαν τα παιδιά της Νιόβης.\nΠού πια, όπως παλιά, ο έρωτας για την αγροτική, τη βουκολική και τη θαλασσινή ζωή ; Ο ναύτης δεν είναι πρότυπο ζωής. Πρότυπο ζωής είναι ο «χαρτογιακάς». Όσο κι αν ήσαν κάπως ρομαντικά τα παλιά «Αναγνωστικά», καλλιεργούσαν τον έρωτα για τη δουλειά. Ακούω πως δεν πάει καλά η οικονομία. Μα πώς να πάει, όταν με τη ναυτιλία που προσφέρει το 5,6% του ΑΕΠ ασχολείται μόνο το 1% των Ελλήνων ; (Με τον αγροτικό τομέα που προσφέρει το 6,6% του ΑΕΠ ασχολείται το 14,5% του πληθυσμού).\nΔιερωτώμαι, τι είδους ναυτικός λαός είμαστε, όταν αποστρεφόμαστε τη θάλασσα και στα ελληνικά καράβια κυριαρχούν Φιλιππινέζοι, Αλβανοί και μελαψοί κάθε αποχρώσεως; Το σχολείο καλλιεργεί τον έρωτα για την τεμπελιά, όχι για δουλειά. Τα πανεπιστήμια και οι ποικιλώνυμες σχολές επαυξάνουν τον έρωτα αυτό.\nΠράγματα που μπορούν να διδαχθούν εντός εξαμήνου - και μάλιστα σε σεμιναριακού τύπου μαθήματα - απαιτούν τετραετία ! Βγαίνουν τα παιδιά από τις σχολές και δικαίως ζητούν εργασία με βάση τα «προσόντα» τους, αλλά τέτοιες εργασίες που ζητούν τέτοια προσόντα δεν υπάρχουν. Αν δεν απατώμαι, υπάρχουν δύο σχολές θεατρολογίας - πέρα από τις ιδιωτικές θεατρικές σχολές - που προσφέρουν άνω των 300 πτυχίων το έτος. Που θα βρουν δουλειά τα παιδιά αυτά ;\nΠερίπου 100 ιδιωτικά σχολεία λειτουργούν στην πρωτεύουσα της χώρας των αετών. Εμείς αφήσαμε αδιαπαιδαγώγητη την εργατική και την αγροτική τάξη.\nΣτην πρώτη περάσαμε σαν ιδεολογία - θεολογία το σύνθημα «Νόμος είναι το δίκιο του εργάτη» και υποχρεώσαμε πλήθος επιχειρήσεις να κλείσουν ή να μεταφερθούν αλλού.\nΜετά διαφθείραμε τους αγρότες με παροχές χωρίς υποχρεώσεις και τους δημιουργήσαμε νοοτροπία μαχαραγιά. Γέμισε η επαρχία με . . .«Κέντρα Πολιτισμού»,\nόπου «μπαγιαντέρες» κάθε λογής και φυλής άναβαν πούρο με φωτιά πεντοχίλιαρου ! Το μπουκάλι με το ουΐσκυ βαπτίστηκε ... αγροτικό!\nΤο μεγαλύτερο κεφάλαιο της χώρας είναι τα κεφάλια των παιδιών της. Τούτη η παιδεία αποκεφαλίζει τα παιδιά.\nΑν τους πεις βρισιά της περασμένης 20ετίας θα νομίσουν ότι μιλάς αρχαία Ελληνικά !\nΕίναι θλιβερή η εικόνα που παρουσιάζει σήμερα,παρουσίαζε χθες και θα παρουσιάζει κι αύριο η ελληνική κοινωνία : να υπάρχουν άνθρωποι άνω των 65 ετών, άνω των 70 ετών, που, ενώ έχουν συνταξιοδοτηθεί, εργάζονται νυχθημερόν, για να συντηρούν τα παιδιά τους μέχρι να τελειώσουν τις ατελείωτες σπουδές τους, τα παιδιά που λιώνουν τα νιάτα τους στα «κηφηνεία», που πάνε σπίτι τους να κοιμηθούν την ώρα που οι Αλβανοί πάνε για δουλειά.\nΘα μου πείτε, τι δουλειά; Οποιαδήποτε δουλειά, αρκεί να είναι τίμια. Όταν μικροί - ακόμη στο Δημοτικό - μαθαίναμε απέξω τον Τυρταίο (ποιος τολμά σήμερα να διδάξει Τυρταίο;) δεν τον μαθαίναμε για να γίνουμε πολεμοχαρείς αλλά για να νοιώθουμε ντροπή, όταν στην μάχη της ζωής, στην πρώτη γραμμή είναι οι παλαιότεροι, οι «γεραιοί» και οι νέοι κρύβονται πίσω από τη σκιά τους. «Αισχρόν γαρ δη τούτο... κείσθαι πρόσθε νέων, άνδρα παλαιότερον Σήμερα, βέβαια, οι χειρωνακτικές εργασίες ελέγχονται σχεδόν κατ' αποκλειστικότητα από ξένους. Στις οικοδομές μιλούν αλβανικά, στα χωράφια πακιστανικά. Σε λίγο οι χειρωνακτικές επιχειρήσεις θα περάσουν στα χέρια των Κινέζων που κατασκευάζουν ήδη το μεγαλύτερο μέρος των τουριστικών ειδών που θυμίζουν ... Ελλάδα.\nΑκόμη και τις σημαίες μας στην Κίνα τις φτιάχνουν ! Κι εμείς; Εμείς, όπως πάντα, φτιάχνουμε τα τρία κακά της μοίρας μας. «Φτιάχνουμε» τη ζωή μας στην τηλοψία, που δίνει τα μοντέρνα πρότυπα οκνηρίας στη νεολαία, ποθούμε μια χρυσίζουσα ζωή σαν αυτήν που προσφέρει το «γυαλί», αγοράζουμε πολυτελή αυτοκίνητα με δόσεις, κάνουμε διακοπές με «διακοποδάνεια», εορτάζουμε με «εορτοδάνεια» και πεθαίνουμε με «πεθανοδάνεια».\nΈλεγε ο Φωκίων, που πλήρωσε τέσσερις δραχμές τη δεύτερη δόση του κωνείου που χρειαζόταν για να «απέλθει», πως στην Αθήνα δεν μπορεί ούτε δωρεάν να πεθάνει κανείς. Έπρεπε να ζούσε τώρα...\nΛυπάμαι που θα το πω, αλλά πρέπει να το πω: το σχολείο, οι σχολές και τα ΜΜΕ σακάτεψαν και σακατεύουν τη νεολαία,γιατί μιλούν συνεχώς για τα δικαιώματά της - δικαιώματα στην τεμπελιά - και ποτέ για υποχρεώσεις, ποτέ για χρέος, ποτέ για καθήκον.


optiki: Απελευθέρωση αγοράς εργάσιας\nΑπελευθέρωση αγοράς εργάσιας\nΤο 1964, ο Ρίτσαρντ Χοφστάντερ είχε δημοσιεύει ένα άρθρο που έκανε πάταγο για «Το παρανοϊκό στυλ στην αμερικανική πολιτική».\nΔυστυχώς ο Χοφστάντερ δεν ζει πια. Αν ζούσε θα μπορούσε να γράψει ένα άλλο άρθρο για «Το παρανοϊκό στυλ στην ελληνική οικονομία».\nΤο υλικό είναι άφθονο. Και όσα επιχειρεί σήμερα να επιβάλει η τρόικα στην αγορά εργασίας αποτελούν την καλύτερη σύνοψη της παράνοιας αυτής.\nΔεν είναι απλώς ότι πασχίζουν να μετατρέψουν τη χώρα σε εργασιακή ζούγκλα, υποκινούμενοι και χειροκροτούμενοι από ιθαγενείς «κουκουλοφόρους» των εργοδοτικών κύκλων.\nΕίναι ότι αυτοί οι μουτζαχεντίν της απελευθέρωσης των επαγγελμάτων, οι ιερείς της πλήρους απορρύθμισης και τα καρακόλια της ελεύθερης και απρόσκοπτης λειτουργίας της αγοράς, έρχονται τώρα και απαιτούν από το κράτος να καταργήσει την ελεύθερη δράση των δυνάμεων της αγοράς.\nΝα καταργήσει, δηλαδή, τη διαπραγμάτευση των κοινωνικών εταίρων και την αυτόνομη διαμόρφωση των εργασιακών δεδομένων.\nΣύμφωνα με την αντίληψή τους, το κράτος οφείλει να απελευθερώσει την αγορά εργασίας παρεμβαίνοντας ετσιθελικά στην αγορά εργασίας και ρυθμίζοντας διοικητικά την αγορά εργασίας - προφανώς προς όφελος των εργοδοτικών συμφερόντων!..\nΑν αυτό δεν συνιστά παράνοια, θα πρέπει ίσως να εξετάσουν το ενδεχόμενο της σχιζοφρένειας.\nΖητούν, ας πούμε, από την κυβέρνηση να απελευθερώσει το ωράριο των καταστημάτων αλλά να επιβάλει νέο ωράριο εξαήμερης ή πολύωρης εργασίας στους εργαζομένους.\nΖητούν από την κυβέρνηση να ορίζει η ίδια και προφανώς αυθαίρετα τον κατώτατο μισθό και τα επιδόματα στον ιδιωτικό τομέα.\nΖητούν από την κυβέρνηση να περικόψει την αποζημίωση απόλυσης, άρα να δώσει ένα «κίνητρο διευκόλυνσης απολύσεων» σε μια χώρα με περισσότερους από ένα εκατομμύριο τριακόσιες χιλιάδες άνεργους.\nΩραία αντίληψη περί ελεύθερης κοινωνίας. Αλλά και περί ελεύθερης αγοράς.\nΑναρωτιέμαι σε ποια άλλη δημοκρατική χώρα του πλανήτη έχουν καταργηθεί με άνωθεν εντολή οι ελεύθερες διαπραγματεύσεις και οι συμφωνίες μεταξύ των κοινωνικών εταίρων.\nΑναρωτιέμαι ποια άλλη δημοκρατία έχει υιοθετήσει ένα μοντέλο κατάλυσης των κοινωνικών σχέσεων με το επιχείρημα ότι τα αποτελέσματα της ελεύθερης λειτουργίας τους δεν ταιριάζουν στις αντιλήψεις τριών υπαλλήλων του ΔΝΤ, της ΕΚΤ και της Κομισιόν.\nΑναρωτιέμαι, δηλαδή, σε ποια δημοκρατία η κυβέρνηση προσδιορίζει τις κοινωνικές σχέσεις με υπουργικές αποφάσεις. Ποια άλλη δημοκρατία έχει βάλει την κοινωνία της στον γύψο.\nΘέλω να ελπίζω ότι οι τροϊκανοί και οι προϊστάμενοί τους δεν έχουν συνειδητοποιήσει ακόμη πόσο βλάπτουν αυτήν τη χώρα. Πόσο έχουν τραυματίσει τη δημοκρατία της, την κοινωνία της, το φρόνημά της.\nΠροτιμώ, δηλαδή, να πιστεύω ότι είναι απλώς ανεγκέφαλοι. Για να μην υποθέσω ότι είναι κυρίως επικίνδυνοι.\nΑναρτήθηκε από Επαμεινώνδας Κρεμμύδας στις Πέμπτη, Σεπτεμβρίου 13, 2012\nΤρισδιάστατος εκτυπωτής όπλων η άλλως η επιστήμη σ...\nΟ ανθέλληνας Αμερικανός και ο Γερμανός ομολογός τ...


✿ Οι Σκέψεις Μου Κάνουν Θόρυβο..: Σε στυλ μπόχο!...\nΣε στυλ μπόχο!...\nΜε απλή ζέστη ή καύσωνα, με δροσιά ή καλοκαιριάτικη μπόρα,\nτο στυλ μπόχο/boho είναι πάντα in για τις γυναικείες παρουσίες!\nΣτα θετικά ότι δίνει έναν αέρα "ταξιδιάρικο" και μποέμικο,\nπροσδίδει γοητεία σε μια γυναίκα, με την προϋπόθεση βέβαια,\nότι μπορεί να το υποστηρίξει, να φοράει η γυναίκα το ρούχο\nκαι να μην φοράει το ρούχο τη γυναίκα! Σε ο,τι με αφορά,\nαυτό το στυλ με ξετρελαίνει και κυρίως σε διακοπές ή ταξίδια\n(τα πολλά που κάνουμε, αλλά λέμε τώρα!)\nΜε φούστες μακριές, πολλά βραχιόλια (αλλά πάρα πολλά λέμε)\nκαι το αγαπημένο μου αξεσουάρ, για να μην ξεχνιόμαστε: καπέλο!!!\n(Και με μπότες, ασυζητητί -όπως στη φωτό στο βάθος-\nκαι...προσέξτε τα σχόλια σας παρακαλώ!!!!!)\nΣτα αρνητικά ότι, αν η σιλουέτα δεν είναι κομψή (κυρίως αδύνατη...),\nτείνει να χειροτερέψει κι άλλο το στυλ της γυναίκας και να αποτελειωθεί!\nΔιαβάζω από δω και δείτε το λινκ φίλες μου,\nέχει πολύ ωραίες ιδέες, αλλά και φωτό:\n"Βρείτε φαρδιές παντελόνες με έντονα χρώματα\nκαι συνδυάστε τες με ethnic στοιχεία ή κρόσσια.\nΟι μπλούζες πρέπει να είναι επίσης φαρδιές με έντονο χαμόγελο\nή one-shoulder με έντονα γεωμετρικά μοτίβα.\nΤα μακριά και φαρδιά πουκάμισα έχουν κι αυτά τη θέση τους σ'αυτό το στυλ συνδυασμένα με σορτς, παντελόνι καμπάνα ή με mini flowy φούστες.\nΗ πιο απλή κίνηση για να μετατρέψεις το στυλ σου σε Boho είναι τα αξεσουάρ\nακόμα κι αν φοράς ένα σκέτο μακρύ φόρεμα.\nΦορέστε ethnic κολιέ με αναφορές από Αφρική και Ινδία\nή φορέστε πολλά χαλαρά βραχιόλια που παραπέμπουν σε gypsy style".\nΑπό τα κορίτσια της παρέας περιμένω να μου πείτε αν σας αρέσει το στυλ boho\nκι από τα αγόρια της παρέας αν σας αρέσουν οι γυναίκες με στυλ boho!\nΥ.Γ Γλυκά φιλιά σε κορίτσια και αγόρια και για λίγες ημέρες ακόμα λέω να πουλήσω τρέλα και να απέχω από τα εντός δρώμενα.\nΈνα θα σας πω μόνο: αυτές τις ημέρες διαβάζω (ένα ακόμα) θρίλερ! Με βλέπω να γίνομαι αστυνόμος Σαϊνης τελικά!!! Αχαχα! (χα!)\nΓια...αισθήσεις και ψευδαισθήσεις...\nπάμε μια βόλτα σε......Μια Πέτρα !!!\nΤάδε έφη Mia Petra στις 10:30:00 μ.μ.\nAriadni St. 18 Αυγούστου 2014 - 10:56 μ.μ.\nChristina Perraki 18 Αυγούστου 2014 - 11:04 μ.μ.\nΩραια ανάρτηση! Κι εμένα το μποχοοχο ειναι το αγαπημένο μου. Καλο βραδυ!\nΟ κόσμος της Ράνιας 19 Αυγούστου 2014 - 1:51 π.μ.\nΠροσωπικά. το λατρεύω επίσης !!!!\nπαντελόνι καμπάνα 19 Αυγούστου 2014 - 3:09 π.μ.\nτρελαίνομε μιλάμε.... α! είχες δεν είχες μ' έβαλες και μένα μέσα....\nποιώ - ελένη 19 Αυγούστου 2014 - 11:15 π.μ.\nΑξιολάτρευτο αυτό το στύλ\nΕγώ τρελαίνομαι για πολλά βραχιόλια\nκαι κολιέδες...τα καπέλα δεν μου πηγαίνουν....\nμου αρέσει όμως να τα βλέπω στους άλλους!!!\nφιλί γλυκό σκασιαρχείο μου\nGiannis Pit 19 Αυγούστου 2014 - 5:11 μ.μ.\nΟμολογώ ότι σαν άντρας μου άρεσε πάρα πολύ......! Πραγματικά έχει ένα εξαίρετο άρωμα τέχνης επάνω στη Γυναίκα Joan.....! Πολύ ευρηματική η παρουσίασή σου και όμορφη.\nΟι αντιρρήσεις μου είναι όμως συγκεκριμένες και έχουν να κάνουν με το ότι περιορίζουν τυραννικά την εμφάνιση μονάχα σε αδύνατους, καθώς λες, σωματότυπους. Αυτό δεν το θεωρώ μήτε καλό μήτε ανθρώπινο. Ίσως στον βαρύ και γεμάτο σωματότυπο θα μου πεις ταιριάζει κάτι άλλο. Περιμένω τη γνώση σου να το αναδείξει.\nΆμυ (Ψυχής σιωπές) 20 Αυγούστου 2014 - 8:54 π.μ.\nωραίο και ξεχωριστό στυλ!!!!\nκαλημερούδια και από εδώ:))\nΑνώνυμος 20 Αυγούστου 2014 - 1:34 μ.μ.\nΑμάν!! Τι της έκανες καλέ της συμπεθέρας μου;;; Ποια είσαι εσύ;;;; :))))\nΕ κυρία, δεν είσαι μου φαίνεται για πολλή ξεκούραση!!! Ελα να αρχίσεις να τα χώνεις γιατί μου λειψες!!!\nΦιλούρες Αγκαθα!!!! ♥\nFunky Monkey 20 Αυγούστου 2014 - 3:10 μ.μ.\nΛατρεύω αυτό το στυλ... είναι άνετο και ενδιαφέρον και το προτιμώ για το καλοκαίρι. Ειδικά φέτος, τίμησα ιδιαιτέρως και τις παντελόνες, και τα καπέλα και τα πολλά βραχιόλια! (Δεν κατάφερα ν΄αντέξω τις μπότες...χαχα!!)\nΚαλά να περνάς, στέλνω πολλά φιλιά (και πάω να μελετήσω το link)!\nΚΑΘΕ ΜΕΡΑ....! 21 Αυγούστου 2014 - 6:38 μ.μ.\nΩραίο! Μου αρέσει...! Αν και δεν νομίζω πως θα μπορούσα να το υποστηρίξω....όπως πολύ σωστά είπες πρέπει εμείς να φοράμε το ρούχο κι όχι το ρούχο εμάς!!!\nΜαρία Έλενα 22 Αυγούστου 2014 - 12:05 π.μ.\nΔεν μου αρέσει αυτό το στυλ.\nΣοφία ΜΒ 22 Αυγούστου 2014 - 5:00 μ.μ.\nΤο έχω ξαναπεί, η μόδα δεν είναι το δυνατό μου σημείο. Μ' αρέσει αυτό το στυλ, έτσι όπως το βλέπω σε άλλους. Θα μπορούσα να το υιοθετήσω εν μέρει στα σημεία που ταιριάζουν με την ιδιοσυγκρασία και το σωματότυπό μου.\n(Όλο σε λίγες μέρες έρχεσαι και σε λίγες μέρες έρχεσαι...μία εσύ και μία ανάπτυξη του Σαμαρά!!! Έλα τουλάχιστον εσύ, γιατί τη δεύτερη δεν τη βλέπω σ' αυτή τη ζωή!)\nLysippe 22 Αυγούστου 2014 - 6:18 μ.μ.\nΑχ ναι, λατρεύω αυτό το στιλ. Κι όχι μόνο για το πόσο γοητευτικό είναι στο μάτι, αλλά και γι' αυτό που σου βγάζει: μια αίσθηση ελευθερίας να το πω; Κάτι ανάλαφρο κι αέρινο, ρε παιδί μου.\nΜ' αυτά και μ' αυτά τέλη Σεπτεμβρίου βλέπω να σε χαίρομαι, κουμπαρόνι μου. :(\nΤώρα που θα γυρίσεις εσύ, θα χαθώ εγώ!! Καθόλου δεν σε είδα και δεν σε χόρτασα. :( :(\nChristina Andromeda 25 Αυγούστου 2014 - 12:51 π.μ.\nΤο καλό είναι πως είναι ένα από τα ελάχιστα στυλ που αποθεώνει το μικρό στήθος (και μικρά cups έχουν ψυχή)\nΤο κακό του είναι πως αντενδείκνυται στα παραπανίσια κιλάκια εκτός και αν η γυναίκα είναι τόσο ταλέντο που βρει την κατάλληλη φόρμα.\nΑνώνυμος 26 Αυγούστου 2014 - 9:04 μ.μ.\nΈλα ρε συ Πέτρα, τι μου κάνεις χειμωνιάτικα ρε γμτ! Χα χα χα. Το λατρεύω αυτό το στυλ. Μου πάει αρκετά, κάποια από τα υφάσματα με ενοχλούν απίστευτα όντας αλλεργική σε αρκετά είδη υφασμάτων. Είμαι ΠΟΛΥ δύσκολη στα ψώνια όπως καταλαβαίνεις... :Ρ Ψιλοχάθηκα το ξέρω, αλλά έχω πολύ τρέξιμο. Φιλί γλυκό από Μελβούρνη.\ngiwta ar 28 Αυγούστου 2014 - 6:37 μ.μ.\nΑστυνόμε Σαϊνη μου, δεν ήξερα ότι υπάρχει τέτοια ονομασία για το συγκεκριμένο στυλ αλλά οφείλω να ομολογήσω πως μ' αρέσει πολύ! Βέβαια, κακά τα ψέμματα, δεν ταιριάζει σε όλες μας δυστυχώς.. αααχ.. τι να πει κανείς!\nΦιλιά πολλά και διάβασε όσο περισσότερο μπορείς!\nLore 6 Σεπτεμβρίου 2014 - 4:35 μ.μ.\nΤο λατρεύω το στυλ καθώς κι αυτα τα ...σπιτάκια\nto e - periodiko mas official 21 Ιανουαρίου 2016 - 3:23 μ.μ.\nΔεν είναι το στυλ μου (νιώθω πως δεν μου πηγαίνει...) αλλά μ' αρέσει πολύ, Πετράδι μου!!!\nMia Petra 21 Ιανουαρίου 2016 - 4:17 μ.μ.\nΚι εμένα είναι το στιλ μου μόνο τα καλοκαίρια, όπως είπα.\nΤις υπόλοιπες εποχές, άτιμο παντελόνι! Χαχα :)\nLore 21 Ιανουαρίου 2016 - 4:14 μ.μ.\nΚαλησπέρα... Καιρό έχω να εμφανιστώ..Καλή Χρονιά είπαμε; Καλή Χρονιά και πολύ δημιουργική. Πολύ όμορφο αρθράκι\nMia Petra 21 Ιανουαρίου 2016 - 4:16 μ.μ.\nΈλα Παναγία μου! Πως ξεφύτρωσες σε αυτήν εδώ την ανάρτηση καλέ;\nΚαλή χρονιά κι αν είπαμε, δεν είναι κακό να ξαναπούμε! Φιλάκια :)


24 Μαΐου 2017 @ 2:30 μ.μ.\nΗ Rachel Bilson, μια αναμφισβήτητη ηγέτιδα στην τάση μακιγιάζ χωρίς μακιγιάζ, κατευθύνεται προς Νάσβιλ. Και η φιλοσοφία ομορφιάς του νέου χαρακτήρα του; Λοιπόν, έχουν πολλά κοινά.\n“Είμαι πολύ ενθουσιασμένος για το ρόλο μου Νάσβιλ,”Λέει ο Bilson. “Στην εκπομπή, έρχομαι από το Silicon Valley για να βοηθήσω τον Highway 65 Records ως τον επικεφαλής της Στρατηγικής τους για να πάρω τα πράγματα στο επόμενο επίπεδο. Ο χαρακτήρας μου δεν ξέρει τίποτα για την country music … Η ρουτίνα της ομορφιάς είναι πολύ απλή, και ένα ζευγάρι γυαλιά. “\nΑλλά διατηρώντας το απλοϊκό δεν σημαίνει ότι ο εκπρόσωπος της ChapStick είναι ελεύθερος από προτάσεις προϊόντων. Ο μινιμαλισμός είναι η δική του ειδικότητα τις ημέρες του καλοκαιριού Roberts, αλλά η τσάντα καλλυντικών της είναι γεμάτη με θρεπτικές και επίλυσης προβλημάτων που εσείς χρειάζομαι να δοκιμάσει. Από τις κρέμες στιλπνότητας μέχρι το βάλσαμο για τα χείλη, δείτε την εγκεκριμένη λίστα αγορών Rachel Bilson μαζί με τις προσωπικές συμβουλές της, παρακάτω.\nVIDEO: Η Amy Schumer μοιράζεται τις καλύτερες συμβουλές ομορφιάς της\nCHANEL LE VOLUME DE CHANEL ΜΑΣΚΑΡΑ\n“Η μάσκαρα της Chanel – δεν συσσωρεύεται ποτέ και κάνουν πολύ διασκεδαστικά χρώματα, αλλά η μετάβαση μου είναι μαύρη.”\nΑποσμητικά μακιγιάζ Comodynes\n“Αυτά είναι ωραία για το ευαίσθητο δέρμα μου και πραγματικά κάνουν τη δουλειά”.\nSheila Stotts Βούρτσα μαλλιών\n“Η Sheila Stotts My hairbrush είναι η αγαπημένη μου πάρα πολύ καιρό.\nMurad Age Μεταρρύθμιση Perfecting Κρέμα Ημέρας\n“Έχω μια ξηρή επιδερμίδα έτσι ώστε αυτή η κρέμα κάνει πραγματικά το δέρμα μου να νιώθει ενυδατωμένο”.\nΚρέμα στιλ Leonor Greyl για πολύ ξηρά, παχιά ή τριχωτά μαλλιά\n“Η κρέμα Leonor Greyl για τα ξηρά μαλλιά.\nL’Oreal Παρίσι Elnett Satin Hairspray\n“Όταν έχω να κάνω τα μαλλιά μου, το αγαπημένο μου τρίχωμα είναι το Elnett, το οποίο λειτουργεί καλύτερα με τα μαλλιά μου και τα βγάζει εύκολα.”\nChapStick Ολική Ενυδάτωση Ενυδάτωση + Απόχρωση σε Ροζέτα\n“Μου αρέσει το ChapStick Total Hydration Moisture + Απόχρωση με μια ένδειξη χρώματος, μου αρέσει η σκιά του Rose Petal και μερικές φορές το αναμιγνύω με τη σκιά Merlot Προσθέτουν μόνο το σωστό ποσό χρώματος που είναι τόσο κολακευτικό και φυσικό και πραγματικά κρατά τα χείλη μου ενυδατωμένο “.\nΖωή Απόδειξη Δεν Σαμπουάν Frizz και Conditioner\n“Μου αρέσει πολύ το φριτζ και οι επισκευαστές. Πραγματικά δουλεύουν και μυρίζουν πολύ … και δεν έχουν θειικά άλατα ή άλλα επιβλαβή συστατικά.”\nΕιλικρινής Ομορφιά Υψηλής Ενυδάτωσης Ομίχλης\n“Μου αρέσει να το ψεκάζω στο πρόσωπό μου αφού κάνω το μακιγιάζ μου. Προσθέτει ακριβώς αρκετή υγρασία για να επιτρέψει στο μακιγιάζ να ορίσει όμορφα”.\n1 CHANEL LE VOLUME DE CHANEL ΜΑΣΚΑΡΑ\n2 Αποσμητικά μακιγιάζ Comodynes\n3 Sheila Stotts Βούρτσα μαλλιών\n4 Murad Age Μεταρρύθμιση Perfecting Κρέμα Ημέρας\n5 Κρέμα στιλ Leonor Greyl για πολύ ξηρά, παχιά ή τριχωτά μαλλιά\n6 L’Oreal Παρίσι Elnett Satin Hairspray\n7 ChapStick Ολική Ενυδάτωση Ενυδάτωση + Απόχρωση σε Ροζέτα\n8 Ζωή Απόδειξη Δεν Σαμπουάν Frizz και Conditioner\n9 Ειλικρινής Ομορφιά Υψηλής Ενυδάτωσης Ομίχλης


Κοσμοπλημμύρα! – inpaok.com\nΕντυπωσιασμένοι από τις αλλαγές έμειναν όσοι επισκέφθηκαν χθες την ανακαινισμένη μπουτίκ του ΠΑΟΚ. Οι αλλαγές τόσο στο χώρο, όσο και στα προϊόντα και την εξυπηρέτηση ήταν κάτι παραπάνω από εμφανείς. Τα νούμερα που προκύπτουν από την πρώτη μέρα λειτουργίας του καταστήματος είναι κάτι παραπάνω από εντυπωσιακά. Περισσότεροι από 5.000 φίλαθλοι μπήκαν μέσα στο κατάστημα, σύμφωνα […]\nΕντυπωσιασμένοι από τις αλλαγές έμειναν όσοι επισκέφθηκαν χθες την ανακαινισμένη μπουτίκ του ΠΑΟΚ. Οι αλλαγές τόσο στο χώρο, όσο και στα προϊόντα και την εξυπηρέτηση ήταν κάτι παραπάνω από εμφανείς.\nΤα νούμερα που προκύπτουν από την πρώτη μέρα λειτουργίας του καταστήματος είναι κάτι παραπάνω από εντυπωσιακά. Περισσότεροι από 5.000 φίλαθλοι μπήκαν μέσα στο κατάστημα, σύμφωνα με το ηλεκτρονικό μηχάνημα μέτρησης στην είσοδο του PAOK Megastore!\nΠουλήθηκαν λίγο περισσότερες από 500 φανέλες, ενώ το περυσινό ρεκόρ διάθεσης σε μια μέρα ήταν 122! Οι πορτοκαλί φανέλες μάλιστα εξαντλήθηκαν, ενώ τη μερίδα του λέοντος είχε η ριγέ φανέλα, που “ντεμπουτάρισε” στο χθεσινό φιλικό. Σημειωτέον ότι έφυγαν πολλές φανέλες τερματοφύλακα.\nΕκτός από τις φανέλες, πολύς κόσμος ενδιαφέρθηκε και εν τέλει αγόρασε τα προπονητικά είδη του ΠΑΟΚ, καθώς και για εξοπλισμό αγώνων, όπως ποδοσφαιρικά παπούτσια, επικαλαμίδες κλπ.\nΧαρακτηριστικό είναι πως σήμερα, τη μέρα μετά το φιλικό, η μπουτίκ εξακολουθεί να δουλεύει σε ρυθμούς που αρμόζουν σε ημέρα αγώνα, τουλάχιστον με τα περυσινά στοιχεία!


Παναθηναϊκή συνάντηση για Καλάθη! (photo) - Onsports.gr\nOnsports Team\t12 Ιουλίου 2015, 11:57\nΠαναθηναϊκή συνάντηση για Καλάθη! (photo)\nΤην ευκαιρία να τα πει με πρώην συμπαίκτες του στον Παναθηναϊκό είχε ο Νικ Καλάθης.\nΟ Έλληνας γκαρντ, ο οποίος τις επόμενες μέρες αναμένεται να… μάθει το μέλλον του στους Μέμφις Γκρίζλις και αν θα παραμείνει στον «μαγικό κόσμο» του ΝΒΑ ή θα επιστρέψει στην Ελλάδα και τον Παναθηναϊκό, έδωσε το «παρών» σε γαμήλια εκδήλωση και τα είπε με πρώην συμπαίκτες.\nΑν και οι πληροφορίες που… έρχονται δεν είναι ακόμα… επιβεβαιωμένες, μέλος της οικογένειας του Ντέιβιντ Λόγκαν ανέβηκε τα… σκαλιά της εκκλησίας και στο πάρτι που ακολούθησε το πράσινο… χρώμα ήταν έντονο.\nΟ λόγος; Μα στον γάμο παραβρέθηκαν, εκτός του Ντέιβιντ Λόγκαν και του Νικ Καλάθη, οι Μάικ Μπατίστ και Στίβεν Σμιθ, οι οποίοι ήταν συμπαίκτες στον Παναθηναϊκό. Όπως είναι αντιληπτό, στις συζητήσεις των τεσσάρων ανδρών, δεν θα μπορούσαν να λείπουν οι στιγμές που… γεύτηκαν στους «πράσινους».\nΗ Ματσούκα εντελώς γυμνή! (photo)\n2 λεπτά πριν Μεγάλη μείωση των ακάλυπτων επιταγών το Μάρτιο\n32 λεπτά πριν ΟΦ Ιεράπετρας: Δύο επιστροφές και δύο απουσίες


Ο σκοτεινός μπαλαντέρ της Συρίας - Ειδήσεις - νέα - Το Βήμα Online\nΟ σκοτεινός μπαλαντέρ της Συρίας\nΕν όψει ενδεχόμενης στρατιωτικής αντιπαράθεσης με τη Ρωσία στον ουρανό της Συρίας, οι ΗΠΑ βασίζονται στην υποστήριξη από ευρωπαίους συμμάχους όπως η Γαλλία και η Βρετανία. Αλλά η βοήθεια ενός βασικού περιφερειακού συμμάχου στο ΝΑΤΟ – της Τουρκίας – είναι λιγότερο βέβαιη, παρά τη θέση της στα βόρεια σύνορα της Συρίας και την αντίθεσή της στο καθεστώς του Μπασάρ αλ Ασαντ.\nΥπάρχουν απόηχοι του 2003, όταν η Τουρκία αρνήθηκε να υποστηρίξει την εισβολή στο Ιράκ υπό την ηγεσία των ΗΠΑ. Με το μέρος ποιου είναι τώρα η Τουρκία; Αυτή είναι μια ερώτηση που απασχολεί την Ουάσιγκτον, καθώς ο Ρετζέπ Ταγίπ Ερντογάν οικοδομεί όλο και πιο στενούς δεσμούς με τη Ρωσία του Πούτιν.\nΑν και η Τουρκία είναι μέλος του ΝΑΤΟ, η αυξανόμενη αμυντική συνεργασία της με τη Μόσχα περιλαμβάνει πρόσφατη συμφωνία ύψους 2 δισ. δολαρίων για την αγορά υπερσύγχρονων πυραυλικών συστημάτων S-400. Την ίδια στιγμή, η στρατιωτική συνεργασία με τις ΗΠΑ έχει μειωθεί και οι σχέσεις βρίσκονται σε ιστορικό ναδίρ.\nΑντιμέτωποι με τουρκικούς περιορισμούς, οι Αμερικανοί έχουν μειώσει την αεροπορική τους δύναμη στη βάση του Ιντσιρλίκ, κοντά στα σύνορα με τη Συρία. Τον Ιανουάριο, μια μοίρα αεροσκαφών A-10 Warthog μεταφέρθηκε στο Αφγανιστάν και μόνο αεροσκάφη ανεφοδιασμού έχουν μείνει στην τουρκική βάση. Πέρυσι, η Γερμανία, άλλο ένα μέλος του ΝΑΤΟ, υποχρεώθηκε να αποσύρει τις δυνάμεις της από το Ιντσιρλίκ εν μέσω μιας έντονης διαμάχης με τον Ερντογάν για τα ανθρώπινα δικαιώματα και νομικά ζητήματα. Τα γερμανικά αεροσκάφη, τα οποία όπως και τα αμερικανικά έκαναν επιθέσεις εναντίον του Ισλαμικού Κράτους στη Συρία και στο Ιράκ, μεταφέρθηκαν στην Ιορδανία.\nΟι εντάσεις μεταξύ ΗΠΑ και Τουρκίας αυξήθηκαν μετά την αποτυχημένη απόπειρα πραξικοπήματος του 2016 στην Αγκυρα, η οποία, όπως ισχυρίστηκε ο Ερντογάν, υποκινήθηκε από γκιουλενιστές αντιπάλους του που εδρεύουν στις ΗΠΑ. Από τότε οι σχέσεις έχουν επιδεινωθεί από διαμάχες σχετικά με τις παραβιάσεις ανθρωπίνων δικαιωμάτων στην Τουρκία, την υποστήριξη της Ουάσιγκτον στις δυνάμεις των Κούρδων που πολεμούν κατά του Ασαντ, τις οποίες η Τουρκία θεωρεί τρομοκρατικές, και τη στρατιωτική εισβολή της Τουρκίας στον κουρδικό θύλακα του Αφρίν στη Βορειοδυτική Συρία.\nΗ κυβέρνηση του Ερντογάν, η οποία προηγουμένως απαιτούσε την αποχώρηση του Ασαντ από την εξουσία, κατηγόρησε αρχικά το συριακό καθεστώς για την επίθεση με χημικά το περασμένο Σάββατο στην Ντούμα – επίκεντρο της νέας σύγκρουσης μεταξύ Ρωσίας και Δύσης. «Το συριακό καθεστώς θα πρέπει να πληρώσει το τίμημα» δήλωσε εκπρόσωπος του Ερντογάν τη Δευτέρα.\nΤούρκος κυβερνητικός εκπρόσωπος δήλωσε επίσης ότι το καθεστώς του Ασαντ είναι ένοχο για «βαρβαρότητα και εγκλήματα κατά της ανθρωπότητας». Αλλά η Αγκυρα άλλαξε στάση αφότου ο Ερντογάν έλαβε ένα τηλεφώνημα αργότερα εκείνη την ημέρα από τον κύριο σύμμαχο του Ασαντ, τον ρώσο πρόεδρο Βλαντίμιρ Πούτιν. Εκτοτε, οι επίσημες δηλώσεις της Τουρκίας αποφεύγουν να κατηγορούν το καθεστώς του Ασαντ για την επίθεση με χημικά στην Ντούμα, ζητώντας αντ’ αυτού «προσεκτική έρευνα» – που είναι και η θέση του Πούτιν.\nΜια απειλητική δήλωση του Σεργκέι Λαβρόφ, υπουργού Εξωτερικών της Ρωσίας, μπορεί επίσης να έκανε τον Ερντογάν να αλλάξει γνώμη. Η Ρωσία έχει μέχρι στιγμής συναινέσει στην τουρκική επιχείρηση στο Αφρίν στη Συρία, αλλά τη Δευτέρα ο Λαβρόφ δήλωσε ότι η Μόσχα αναμένει από την Τουρκία να παραδώσει το Αφρίν στην κυβέρνηση του Ασαντ. Το Ιράν, σύμμαχος του Ασαντ και της Ρωσίας στη Συρία, έκανε παρόμοια έκκληση. Ο Ερντογάν απέρριψε αυτές τις απαιτήσεις, αλλά το μήνυμα από τη Μόσχα ήταν ξεκάθαρο.\nΗ στενή συνεργασία της Τουρκίας με τη Ρωσία – κάποιοι τη χαρακτηρίζουν «υποταγή» του Ερντογάν στον Πούτιν – είναι ένα σχετικά πρόσφατο φαινόμενο. Οι δύο χώρες συγκρούστηκαν τον Νοέμβριο του 2015, όταν η Τουρκία κατέρριψε ρωσικό στρατιωτικό αεροσκάφος για υποτιθέμενες παραβιάσεις του εναέριου χώρου της. Η Μόσχα επέβαλε οικονομικές κυρώσεις στην Τουρκία, σε αντίποινα.\nΑλλά προς απογοήτευση του ΝΑΤΟ και της ΕΕ, η επακόλουθη προσέγγιση ήταν ταχεία, τροφοδοτούμενη από το κοινό συμφέρον, ειδικά στη Συρία. Τόσο ο Ερντογάν όσο και ο Πούτιν θέλουν να διαμορφώσουν οποιαδήποτε μεταπολεμική διευθέτηση προς όφελός τους. Για τον σκοπό αυτόν ξεκίνησαν, μαζί με το Ιράν, την αποκαλούμενη ειρηνευτική διαδικασία της Αστάνα.\nΟ Πούτιν συνομίλησε προσωπικά με τον Ερντογάν μετά την αποτυχημένη απόπειρα πραξικοπήματος του 2016 στην Τουρκία, εκφράζοντάς του την πλήρη υποστήριξη της Μόσχας. Αυτή ήταν μια σημαντική στιγμή για δύο αυταρχικούς ηγέτες που φοβούνται τη λαϊκή ετυμηγορία του δρόμου. Από τότε, η διμερής συνεργασία για την πυρηνική ενέργεια, τους αγωγούς φυσικού αερίου από τη Ρωσία στην Τουρκία και στην Ευρώπη, τον τουρισμό, τις επενδύσεις, τις πωλήσεις όπλων και τις στρατιωτικές σχέσεις έχει φθάσει σε πρωτοφανή υψηλά επίπεδα.\nΟ Ερντογάν και ο Πούτιν έχουν και έναν άλλον κοινό στόχο: να περιορίσουν την επιρροή των ΗΠΑ στη Μέση Ανατολή. Για τη Ρωσία, η σύσφιγξη των σχέσεων με την Τουρκία έχει πρόσθετα οφέλη – σπέρνει τη διαμάχη εντός του ΝΑΤΟ και περιορίζει τις αμερικανικές στρατιωτικές επιλογές στη Συρία.\nPresidents Rouhani of Iran, Erdogan of Turkey and Putin of Russia pose before their meeting in Ankara


Μεγάλη χασισοφυτεία σε βουνό της Φωκίδας – Arouraios.gr – Ειδήσεις\nΜεγάλη χασισοφυτεία σε βουνό της Φωκίδας\nΜε ευρεία επιχείρηση που οργάνωσαν αστυνομικοί του τοπικού τμήματος, του σταθμού Τουριστικής Αστυνομίας και της Τροχαίας Ιτέας, συνελήφθη στο σπίτι του σε ορεινή περιοχή της Άμφισσας ένας 56χρονος που διατηρούσε διπλή χασισοφυτεία στο σπίτι του και στο βουνό!\nΑρχικά, ο χασισοκαλλιεργητής εντοπίστηκε από τους αστυνομικούς έχοντας πάνω του μικροποσότητα ακατέργαστης κάνναβης και χάπια φαρμακευτικών σκευασμάτων για την αγορά των οποίων απαιτείται ιατρική συνταγή. Όμως, οι πληροφορίες ήταν σαφείς για την παράνομη δραστηριότητά του και οι δυνάμεις της ΕΛ.ΑΣ. «χτένισαν» το σπίτι του και τη γύρω περιοχή.\nΈτσι, εντόπισαν τα 28 δενδρύλλια κάνναβης ύψους 0,15 εκατοστών ως ενός μέτρου τα οποία καλλιεργούσε στην αυλή της κατοικίας του, αλλά και άλλα 38 χασισόδεντρα που είχε φυτέψει σε απόμερο σημείο μακριά από το σπίτι! Ο 56χρονος παραπέμφθηκε στον εισαγγελέα Πλημμελειοδικών Άμφισσας κατηγορούμενος για καλλιέργεια και κατοχή ναρκωτικών.


Το 2019 φεύγει, αλλά τι είναι αυτό που έρχεται; | Ελεύθερη Λαική Αντιστασιακή Συσπείρωση\nΑποχαιρετώντας τον Θάνο Μικρούτσικο\tΛ. Γούλας: Ο νόμος για τα προσωπικά δεδομένα καταργήθηκε;\nΕλευθερη Λαικη Αντιστασιακη Συσπειρωση\tΚοινωνία\tφασισμός, Καταναλωτές, Κλιματική αλλαγή, ανάπτυξη, ιστορία\tLeave a comment\nΣε λίγες μέρες κλείνει το 2019, τριάντα χρόνια μετά την πτώση του Τείχους του Βερολίνου, ίσως της σημαντικότερης και πιο εμβληματικής «στιγμής» της σύγχρονης ευρωπαϊκής ιστορίας, η οποία σηματοδότησε συμβολικά και το τέλος του Ψυχρού Πολέμου. Κάποιοι ιστορικοί ονόμασαν αυτή τη στιγμή «διάσελο της Ιστορίας», δηλαδή το σχετικά ομαλό εκείνο κομμάτι που ενώνει δύο κορυφές, τον «αυχένα» του βουνού. Ξέρουμε ότι η κορυφή που αφήσαμε πίσω μας διαμόρφωσε τον κόσμο όπου ζούμε σήμερα, αλλά παραμένει το ερώτημα ποια είναι η κορυφή προς την οποία σκαρφαλώνουμε τώρα.\nΗ περίοδος που ζούμε θυμίζει κατά έναν τρόπο εκείνη που προηγήθηκε της αλλαγής της χιλιετίας, τότε λίγο πριν από το 2000, όταν ξεχύθηκαν σαν άγρια ζώα από το κλουβί οι αποκαλυπτικές θεωρίες για το τέλος του κόσμου, για τις πληγές του Φαραώ που θα έφερνε μαζί της η αλλαγή της χρονιάς, για τον «ιό της χιλιετίας» που θα έπληττε τους ηλεκτρονικούς υπολογιστές κ.λπ.\nΣήμερα αναπτύσσεται διεθνώς –και όχι τόσο στην Ελλάδα, η οποία όπως πάντα περιμένει να ακούσει τον αντίλαλο των εξελίξεων– ένας ορυμαγδός χιλιαστικών θεωριών και καταστροφολογίας μπλεγμένης με αρκετή μελλοντολογία, αναφορικά με το «τέλος του πλανήτη». Φυσικά όλα αυτά έχουν μια πραγματική βάση, αφού όλοι οι επιστήμονες του κλίματος μας διαβεβαιώνουν ότι αυτό που έρχεται είναι κάτι που δεν έχουμε ξαναδεί ή βιώσει στα δέκα χιλιάδες χρόνια της πρόσφατης ιστορίας του πολιτισμού.\nΩστόσο, ο τρόπος που το θέμα παρουσιάζεται από τα ΜΜΕ –αποσπασματικά και τρομολαγνικά όπως πάντα– έχει ένα και μοναδικό αποτέλεσμα: τη μοιρολατρία και την απάθεια. Το μεν κλίμα είναι απρόσωπο και αποτελεί μια υπέρτερη δύναμη, όμως εκείνοι που το επηρεάζουν έχουν πολύ συγκεκριμένο πρόσωπο και σ’ αυτούς μπορούμε να επιβάλουμε τους αναγκαίους συμβιβασμούς και περιορισμούς. Αρκεί βεβαίως να «ξυπνήσουμε».\nΗδη εμπεριστατωμένες μελέτες ψυχολόγων και ψυχιάτρων δείχνουν ότι σε περιοχές που έχουν πληγεί σφοδρά από ακραία καιρικά φαινόμενα (όπως η Καλιφόρνια, η Νέα Ορλεάνη, η Φλόριντα, η Πολσοτέγκα της Νικαράγουας, μέρη της Ινδίας) μεγάλα ποσοστά ανθρώπων και κυρίως νέων υποφέρουν από νέες ψυχικές ασθένειες, όπως το «κλιματικό τραύμα», η «κλιματική κατάθλιψη», η «οξεία αγχώδης διαταραχή λόγω κλιματικών καταστροφών» κ.λπ.\nΗ τροπή που θα πάρει η εξέλιξη τις επόμενες δεκαετίες δεν είναι προκαθορισμένη. Η περαιτέρω υποβάθμιση του πλανήτη δεν είναι προεξοφλημένη, καθώς υπάρχουν πολλές εναλλακτικές. Αυτές όμως απαιτούν κινητοποίηση, διεκδίκηση και άσκηση πίεσης στις ηγεσίες. Χρειαζόμαστε μια αλλαγή πίστας στο επίπεδο της συνείδησης.\nΟ φασισμός και ο ναζισμός, όπως και οι δύο παγκόσμιοι πόλεμοι, μας έδειξαν ότι η Ιστορία δεν έχει μόνο μία κατεύθυνση και, κυρίως, ότι αυτή η κατεύθυνση δεν είναι η αέναη πρόοδος μέσω της ανάπτυξης. Σήμερα η ανάπτυξη, που μετριέται με την κατανάλωση και την καταστροφή της φύσης και του ανθρώπου, έχει οδηγήσει σ’ ένα οριακό σημείο την ανθρωπότητα. Αυτό έχει ως αποτέλεσμα την εμπέδωση ενός αισθήματος βαθιάς δυσπιστίας γι’ αυτού του είδους την ανάπτυξη, η οποία μπορεί να οδηγήσει σε ένα συνολικό πολιτιστικό πισωγύρισμα. Οσο οι καταστροφές λόγω κλιματικής αλλαγής θα συσσωρεύονται, τόσο αυτή η «αντιπροοδευτική» άποψη θα εξαπλώνεται. Το πού θα κατευθυνθεί εξαρτάται απολύτως από εμάς.


Τηλεσυνεδρίαση του Δημοτικού Συμβουλίου Δελφών, 6 Απριλίου 2021, 18.00, 18.00 - Ζω Ιτέα!\nΤρίτη 6 Απριλίου 2021, 18.00\n1. Συζήτηση και λήψη απόφασης για την άναρχη χωροθέτηση Α.Π.Ε. και τον εξορθολογισμό του θεσμικού πλαισίου αδειοδότησης. (Εισηγητής: κ. Δήμαρχος).\n2. Λήψη απόφασης σχετικά με την εγκατάσταση Αιολικού Πάρκου , στην περιοχή «Μεγάλη ράχη – Κορομηλιά» της Κοινότητας Πολυδρόσου. (Εισηγητής: κ. Ευάγγελος Κούσουλας, Αντιδήμαρχος).\n3. Γνωμοδότηση για την Μελέτη Περιβαλλοντικών Επιπτώσεων φωτοβολταϊκού πάρκου συνολικής ισχύος 147,784 MW στις θέσεις ΑΓ.ΣΥΜΕΩΝ – ΓΛΥΤΣΟ – ΔΕΣΦΙΝΑ – ΚΑΜΕΝΟ ΑΛΩΝΙ 1-ΚΑΜΕΝΟ ΑΛΩΝΙ 2 – ΤΣΟΥΡΑΝΑ 1 – ΤΣΟΥΡΑΝΑ 2 – ΜΙΣΟΚΑΜΠΟΣ 1 – ΜΙΣΟΚΑΜΠΟΣ 2 – ΜΙΣΟΚΑΜΠΟΣ 3 της Δ.Ε Δεσφίνας του Δήμου Δελφών. (Εισηγητής: κ. Ευστάθιος Μαντζώρος, Αντιδήμαρχος).\n4. Λήψη απόφασης για τη συμμετοχή του Δήμου Δελφών στις ενεργειακές κοινότητες με την επωνυμία: «Πανδαμάτωρ Ήλιος» και «Ανδρομέδα». (Εισηγητής: κ. Δήμαρχος).\n5. Συζήτηση για τις επιπτώσεις στο Νομό Φωκίδας και ιδιαίτερα στον Δήμο Δελφών του κλεισίματος του Δημόσιου ΚΤΕΟ μετά από απόφαση του Περιφερειάρχη Αν. Στερεάς Ελλάδας. (Εισάγεται κατόπιν πρότασης του Δημ. Συμβούλου και επικεφαλής της παράταξης «ΠΟΛΙΤΕΣ στο ΠΡΟΣΚΗΝΙΟ» κ. Μέγκου).\n6. Πρώτη (1η Τροποποίηση ετήσιου προγράμματος δράσης – τεχνικού προγράμματος 2021 με ταυτόχρονη αναμόρφωση προϋπολογισμού. (Εισηγήτρια: κ. Σπυριδούλα Λαχανά, αν. προϊσταμένη Τμ. Προγρ/σμού).\n7. Τακτοποίηση Τεχνικού Προγράμματος Δήμου έως 31/12/2020 και αντίστοιχη αναμόρφωση προϋπολογισμού. (Εισηγητής: κ. Δημήτριος Κοϊβαρης, Δ/ντής Οικ/κών Υπηρεσιών).\n8. Αναμόρφωση προϋπολογισμού, οικ. έτους 2021. (Εισηγητής: κ. Δημήτριος Κοϊβαρης, Δ/ντής Οικ/κών Υπηρεσιών).\n9. Απολογισμός έτους 2020 και Προγραμματισμός έτους 2021 του ΦοΔΣΑ Στ. Ελλάδας Α.Ε. με βάση το ΠΕΣΔΑ Περιφέρειας Στ. Ελλάδας. (Εισηγητής: κ. Τσοκανής, Δ/ντής του Φορέα).\n10. Έγκριση σχεδίου αντιμετώπισης εκτάκτων αναγκών εξ αιτίας δασικών πυρκαγιών με την κωδική ονομασία «ΙΟΛΑΟΣ» του Δήμου Δελφών. (Εισηγητής: κ. Χαρίλαος Αγαπητός, Αντιδήμαρχος).\n11. Λήψη απόφασης για την τροποποίηση της συστατικής Πράξης της Δημοτικής Επιχείρησης Ύδρευσης Αποχέτευσης Δήμου Δελφών (αρ. 277/14.07.2017 απόφαση του Δημοτικού Συμβουλίου Δελφών – ΑΔΑ: 7ΔΠΖΩ9Θ-ΘΡΨ) και την εναρμόνισή της με το υφιστάμενο νομοθετικό πλαίσιο. (Εισηγητής: κ. Σωτήριος Σωτηρόπουλος, Δημ. Σύμβουλος, Πρόεδρος ΔΕΥΑ Δ. Δελφών).\n12. Σύσταση επιτροπών παραλαβής έργων. Κλήρωση Δημοτικών συμβούλων . (Εισηγήτρια: κ. Ευγενία Πολυχρονοπούλου, αν. προϊσταμένη Δ.Τ.Υ.).\n13. Λήψη απόφασης για ονομαστική αύξηση ωρών εργασίας προσωπικού μερικής απασχόλησης ΙΔΟΧ καθαριότητας σχολικών μονάδων. (Εισηγητής: κ. Ιωάννης Παπαϊωάννου, προϊστ/νος Διοικ/κών Υπηρεσιών).\n14. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος ΧΡ.ΜΑΧΑΙΡΑ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n15. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος ΕΥΘ. ΓΙΔΟΓΙΑΝΝΟΥ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n16. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος Ν.ΣΕΒΒΑ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n17. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος ΓΑΖΗ-ΚΑΡΕΛΛΑ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n18. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος Λ.ΜΟΣΚΑΧΛΑΪΔΗ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n19. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος Κ.ΠΑΠΑΒΙΕΡΟΥ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n20. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος Αθ.ΔΕΔΟΥΣΟΠΟΥΛΟΥ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n21. ‘Εγκριση προϋπολογισμού εσόδων–εξόδων έτους 2021 του Κεφαλαίου Αυτοτελούς Διαχείρισης κληροδοτήματος ΓΕΩΡΓΙΟΥ ΠΡ. ΜΑΚΕΔΩΝ. (Εισηγήτρια: Κ. Δέσποινα Γκαβογιάννη, υπάλληλος Γρ. Κληροδοτημάτων).\n22. Έγκριση χορήγησης της οικονομικής ενίσχυσης από το κληροδότημα ΧΡ.ΜΑΧΑΙΡΑ. (Εισηγητής: κ. Νικόλαος Λουπάκος, Αντιδήμαρχος).\n23. Έγκριση χορήγησης οικονομικής ενίσχυσης σε αναξιοπαθούσες οικογένειες της Κοινότητας Γαλαξιδίου για τις ημέρες του ΠΑΣΧΑ, από το Κεφάλαιο Αυτοτελούς Διαχείρισης Κληροδότημα Ν.ΜΑΜΑ. (Εισηγητής: κ. Ευθύμιος Γρίβας, Αντιδήμαρχος).\n24. Κάλυψη δαπάνης ταφής θανόντα οικονομικά αδύναμου προσώπου. (Εισηγήτρια: κ. Χρυσάφω Σεγκούνη, Αντιδήμαρχος).\n25. Έγκριση υποβολής πρότασης για υλοποίηση Προγραμμάτων «Άθλησης για Όλους» για Γενικά και Ειδικά Δομημένα Προγράμματα Μεγάλης Διάρκειας, καθώς και έγκριση προσλήψεων τριών (3) Πτυχιούχων Καθηγητών Φυσικής Αγωγής Π.Ε. Ιδιωτικού Δικαίου Ορισμένου Χρόνου (ωρομίσθιοι αποκλειστικά με αντίτιμο) στο Δήμο Δελφών περιόδου 2021-2022. (Εισηγητής: κ. Ευθύμιος Γρίβας, Αντιδήμαρχος).\n26. Επί προτάσεως του Δημ. Συμβούλου κ. Λουκά Αναγνωστόπουλου, επικεφαλής της παράταξης «Ανανεωτική Δύναμη Δ. Δελφών», για τεκμηριωμένη καταγραφή των δεικτών υποανάπτυξης Φωκίδας ως εργαλείο διεκδίκησης.\n27. Σύσταση Συντονιστικής Επιτροπής Δήμου Δελφών για το Εθνικό Διαδημοτικό Δίκτυο Υγιών Πόλεων-Προαγωγής Υγείας. (Εισηγητής: κ. Ανδρέας Ζαχαρόπουλος, Αντιδήμαρχος).\n28. Καθιέρωση ετήσιας τοπικής εκδήλωσης εθνικής μνήμης στην Κοινότητα Γαλαξιδίου. (Εισηγητής: κ. Ευθύμιος Γρίβας, Αντιδήμαρχος).\n29. Έγκριση για μετονομασία οδών στην Κοινότητα Γαλαξιδίου, βάσει της υπ΄ αρ. 6 εγκυκλίου, με αρ. πρωτ. 8257/03-02-2020. (Εισηγητής: κ. Ευθύμιος Γρίβας, Αντιδήμαρχος).\n30. Λήψη απόφασης για τροποποίηση ρυμοτομικού σχεδίου Γαλαξιδίου, σύμφωνα με την παρ. 1 του άρθρου 88 & επόμενα του Ν.4759/2020. (Εισηγητής: κ. Σπυρίδων Κολοβατιανός, Νομ. Σύμβουλος του Δήμου).\n31. Λήψη απόφασης για κοπή δένδρων στην πλατεία Ησαϊα για τις ανάγκες του έργου ΄ΒΙΟΚΛΙΜΑΤΙΚΗ ΑΝΑΠΛΑΣΗ ΤΗΣ ΠΛΑΤΕΙΑΣ ΗΣΑΪΑ ΣΤΗΝ ΚΟΙΝΟΤΗΤΑ ΑΜΦΙΣΣΑΣ΄. (Εισάγεται από την Επιτροπή Ποιότητας Ζωής, εισηγητής: κ. Νικόλαος Λουπάκος, Αντιδήμαρχος).


Επιλέγεις πλακίδια για το σπίτι σου; Αυτές είναι οι νέες τάσεις - AllYou.gr\nΕπιλέγεις πλακίδια για το σπίτι σου; Αυτές είναι οι νέες τάσεις\nΕμπνέονται από το παρελθόν, στρέφουν το βλέμμα τους στο μέλλον. Τα σύγχρονα πλακίδια είναι κατασκευασμένα με καινοτομικές τεχνικές, αλλά αναπαράγουν μοτίβα δανεισμένα από εικόνες του χτες, από παραστάσεις που έχουν βρεθεί σε αρχαιολογικά μνημεία μέχρι γραφιστικά σχέδια του '50. Ας δούμε μερικές από τις σημαντικότερες νέες τάσεις.\nΜωσαϊκά μοτίβα: Το ήξερες ότι τα πρώτα ανάγονται στην εποχή της αρχαίας Μεσοποταμίας; Τα συναντάμε σε διάφορα σημεία του κόσμου και της ιστορίας, από τα μαροκινά σουκ μέχρι τις βικτοριανές οικίες στο Λονδίνο.\nΑνάγλυφα πλακίδια: Αν δεν σου αρέσουν τα έντονα χρώματα αλλά θέλεις να δώσεις ενδιαφέρον στο χώρο, μπορείς να επιλέξεις ένα υλικό επένδυσης σε ουδέτερες αποχρώσεις αλλά με ενδιαφέρουσα υφή. Η συμβουλή μας; Να έχουν ματ φινίρισμα.\nΓεωμετρικά σχέδια: Ρίγες, ρόμβοι, εξάγωνα είναι μόνο μερικά από τα κλασικά σχήματα που συναντά κάποιος στα σύγχρονα σπίτια. Για να απογειώσεις το στυλ, μπορείς να συνδυάσεις διαφορετικά σχήματα μεταξύ τους - αρκεί βέβαια να κινούνται στις ίδιες αποχρώσεις.\nΠηγή: Apartment Therapy


Παιχνίδι Κορεατικά κορίτσι ντύνομαι. Παίξτε online δωρεάν\nΠαιχνίδι Κορεατικά κορίτσι ντύνομαι σε απευθείας σύνδεση\nΚορεατικά κορίτσι ντύνομαι\nΠεριγραφή του παιχνιδιού: Γνωρίζατε ότι έχει γίνει της μόδας σε αυτή τη σεζόν στην Κορέα; Μάλλον όχι, έτσι ανοίγει τη ντουλάπα της ηρωίδας μας και να οργανώσει μια τοποθέτηση πράγματα. Σήκωσε ένα για την στολή που σας αρέσει περισσότερο, και στη συνέχεια προσθέστε τα παπούτσια και κομψά αξεσουάρ. Μην ξεχάσετε να καταστεί όσο πιο όμορφα μαλλιά και μακιγιάζ.\nMonster High - Draculaura Φόρεμα για το σχολείο Έτοιμος για το Halloween πάρτι Σιφόν φορέματα Μια γραμμή Halloween Party Dress Up Φόρεμα της Barbie Up Fairylicious Απόκριες Night ντύνομαι Makeover Howlin Wolf Clawdeen του » Κορίτσι Punk Dress Up Jennifer Lopez Makeover Celebrity φόρεμα Up Emma Watson Ντόρα ντύνομαι Γάμος στην Αγίου Βαλεντίνου Καλή κομμωτήριο 3 Μοντέρνα κουρέματα\nΓνωρίζατε ότι έχει γίνει της μόδας σε αυτή τη σεζόν στην Κορέα; Μάλλον όχι, έτσι ανοίγει τη ντουλάπα της ηρωίδας μας και να οργανώσει μια τοποθέτηση πράγματα.\n© playgame24.com - δωρεάν online παιχνίδι Κορεατικά κορίτσι ντύνομαι () Play Κάντε online flash παιχνίδι Κορεατικά κορίτσι ντύνομαι για δωρεάν.. Μην ξεχάσετε να βαθμολογήσετε αυτό το παιχνίδι Κορεατικά κορίτσι ντύνομαι και να μοιραστούν αυτό το παιχνίδι με τους καλύτερους φίλους σας.